August 2014 – Κοινωνικό Ιατρείο-Φαρμακείο Αλληλεγγύης Δράμας\nΟ εφιάλτης του Γκουαντάναμο σε βίντεο animation του Guardian\nVideo Comments Off on Ο εφιάλτης του Γκουαντάναμο σε βίντεο animation του Guardian\nPosted by Angelos at 20:57\tTagged with: στρατόπεδα συγκέντρωσης\nΙατρείο Κοινωνικής Αλληλεγγύης Ρεθύμνου: συνεχίζουμε τον αγώνα για ένα δημόσιο σύστημα υγείας που θα καλύπτει πλήρως και συνολικά όλους τους ανθρώπους\nΔράσεις αλληλεγγύης πολιτών Comments Off on Ιατρείο Κοινωνικής Αλληλεγγύης Ρεθύμνου: συνεχίζουμε τον αγώνα για ένα δημόσιο σύστημα υγείας που θα καλύπτει πλήρως και συνολικά όλους τους ανθρώπους\nΤο Ιατρείο Κοινωνικής Αλληλεγγύης Ρεθύμνου ενημερώνει ότι από τις 20 Ιουλίου 2014 υπάρχει πλέον μέσω του ηλεκτρονικού συστήματος συνταγογράφησης η δυνατότητα να συνταγογραφηθούν φάρμακα και εμβόλια στους ανασφάλιστους οι οποίοι διαθέτουν ΑΜΚΑ, ανεξάρτητα ασφαλιστικής ικανότητας. Η συνταγογράφηση μπορεί να γίνει μόνο από γιατρούς του ΕΟΠΥΥ και από το Νοσοκομείο και γίνεται με τους ίδιους ακριβώς όρους όπως και στους ασφαλισμένους. Αυτό πρακτικά σημαίνει ότι όλοι οι Έλληνες και όλοι οι αλλοδαποί που βρίσκονται νόμιμα στην Ελλάδα και έχουν απολέσει την ασφαλιστική τους δυνατότητα μπορούν να απευθύνονται στο δημόσιο σύστημα υγείας για το θέμα της συνταγογράφησης. Επομένως το ιατρείο θα σταματήσει να εμβολιάζει παιδιά που διαθέτουν ΑΜΚΑ εφόσον πλέον μπορούν να εξεταστούν να συνταγογραφήσουν και να κάνουν δωρεάν τα εμβόλια τους στους γιατρούς του ΕΟΠΥΥ, τα νοσοκομεία και τα κέντρα υγείας. Δυστυχώς δεν έχει γίνει ανάλογη ρύθμιση που να αφορά στην προμήθεια υψηλού κόστους φαρμάκων και στην παραπομπή για παρακλινικό έλεγχο, δηλαδή εργαστηριακές και απεικονιστικές εξετάσεις.\nΗ εξέλιξη αυτή η οποία είναι στο δρόμο της αποκατάστασης του τεράστιου ελλείμματος ιατροφαρμακευτικής κάλυψης του πληθυσμού που βιώνουμε τα τελευταία χρόνια πιστεύουμε ότι είναι αποτέλεσμα της ανάδειξης του προβλήματος και της πίεσης που έχει ασκηθεί από τα κοινωνικά ιατρεία και την κοινωνία πανελλήνια. Φυσικά εξακολουθούν να υπάρχουν τεράστια κενά που αφορούν τον παρακλινικό έλεγχο και τη νοσηλεία των ανασφάλιστων, τη συνολική κάλυψη των μεταναστών χωρίς έγγραφα, αλλά και τα γενικότερα προβλήματα του δημόσιου συστήματος υγείας που ταλαιπωρούν τόσο τους ασφαλισμένους όσο και τους ανασφάλιστους όπως η υποστελέχωση των δημόσιων δομών, των γιατρών του ΕΟΠΥΥ, η διαρκώς αυξανόμενη συμμετοχή στη φαρμακευτική δαπάνη, η πλήρης έλλειψη οδοντιατρικής φροντίδας\nΤο ιατρείο κοινωνικής αλληλεγγύης Ρεθύμνου θα συνεχίσει να λειτουργεί μένοντας δίπλα στους ανθρώπους που είναι αόρατοι για το Ελληνικό κράτος, συνεχίζοντας τον αγώνα του για ένα δημόσιο σύστημα υγείας που θα καλύπτει πλήρως και συνολικά όλους τους ανθρώπους με τέτοιο τρόπο ώστε να μην το έχουν πια ανάγκη.\nPosted by Angelos at 13:56\tTagged with: ανασφάλιστοι, ασφαλισμένοι, κοινωνικό ιατρείο, νοσοκομείο, φάρμακα\nVideo, Απόψεις Comments Off on Beware, fellow plutocrats, the pitchforks are coming\nPosted by Angelos at 11:12\tTagged with: καπιταλισμός, κοινωνική επανάσταση\nΜεταλλωρύχος απειλεί με καραμπίνα Ιερισσιώτη: οι αναμενόμενες συνέπειες μιας παράλογης δικαστικής απόφασης\nΠολιτικές ειδήσεις Comments Off on Μεταλλωρύχος απειλεί με καραμπίνα Ιερισσιώτη: οι αναμενόμενες συνέπειες μιας παράλογης δικαστικής απόφασης\n«Επιβάλλουμε: Τη μη προσέγγιση των εργαζομένων (και συνταξιούχων) των μεταλλείων και των οικείων τους, καθώς και την απαγόρευση προσέγγισης των κατοικιών, επαγγελματικών εγκαταστάσεων και οχημάτων των ανωτέρω σε απόσταση δέκα μέτρων».\nΑυτός ο παράλογος και απόλυτα εξευτελιστικός περιοριστικός όρος επιβλήθηκε από την Ανακρίτρια και την Εισαγγελέα Πολυγύρου στους περισσότερους από τους 29 κατηγορούμενους που απολογήθηκαν στις 7-9 Ιουλίου 2014 για την υποτιθέμενη «εγκληματική οργάνωση του Λάκκου Καρατζά». Απαγόρευση προσέγγισης στα δέκα μέτρα ενός απροσδιόριστου, αλλά πάντως εξαιρετικά μεγάλου, αριθμού ατόμων: όχι μόνον όσων σήμερα εργάζονται στην εταιρεία, αλλά και των «συνταξιούχων των μεταλλείων» (δηλαδή όχι μόνον αυτής αλλά και των προηγούμενων εταιρειών) και των οικείων τους (μανάδων, γιών, αδελφών, εγγονών, θείων και πάει λέγοντας). Απαγόρευση προσέγγισης ενός απροσδιόριστου και πάντως εξαιρετικά μεγάλου αριθμού κτιρίων και οχημάτων, ιδιοκτησίας όλων των ανωτέρω εργαζομένων, συνταξιούχων, μανάδων, πατεράδων κ.λ.π.\nΌλα αυτά θα ήταν γελοία αν δεν ήταν επικίνδυνα. Διερωτώμαστε πώς οι κυρίες Ανακρίτρια και Εισαγγελέας δεν διέγνωσαν ότι σε ένα μικρό μέρος όπως η Ιερισσός, αυτή τους η απόφαση θα μπορούσε να δημιουργήσει εξαιρετικά δυσάρεστες καταστάσεις με απρόβλεπτη εξέλιξη. Ενας τέτοιος υπερβολικός και εξαιρετικά ασαφής περιοριστικός όρος σημαίνει ότι οι άνθρωποι αυτοί (κατηγορούμενοι και όχι ένοχοι) κινδυνεύουν ανά πάσα στιγμή άθελά τους να τον παραβιάσουν και να βρεθούν στη φυλακή. Δημιουργείται πλήθος προβλημάτων σε όλους τους χώρους όπου μαζεύεται κόσμος, δημόσια κτίρια, εκκλησίες, κέντρα διασκέδασης. Δίνεται η εντύπωση ότι στόχος ήταν να επιβληθεί ένα καθεστώς φόβου στην Ιερισσό: οι κατηγορούμενοι θα πρέπει να κυκλοφορούν με μια μεζούρα και να κοιτούν διαρκώς γύρω τους, για την περίπτωση που κάποιος μεταλλωρύχος (πατέρας, πρωτοξαδέλφος κ.λ.π.) τους καταγγείλει για παραβίαση του όρου των 10 μέτρων. Σε περίπτωση οποιασδήποτε συμπλοκής για οποιαδήποτε αιτία, κινδυνεύει με σύλληψη αυτός που βρέθηκε κοντά σε μεταλλωρύχο (πατέρα, θείο κ.λ.π.) ενώ θα πρέπει να τον βλέπει και να φεύγει μακριά. Οι κατηγορούμενοι Ιερισσιώτες που γειτονεύουν με μεταλλωρύχους και συγγενείς τους, θα έπρεπε μάλλον να μετακομίσουν προκειμένου να συμμορφωθούν με τας υποδείξεις.\nΑκόμα χειρότερα, ένας τέτοιος όρος αφήνει τους κατηγορούμενους Ιερισσιώτεςεκτεθειμένους σε κάθε είδους προβοκάτσια και προκλητική συμπεριφορά από την πλευρά των εργαζομένων στην εταιρεία και των συγγενών τους. Είναι γνωστό το μίσος και ο φανατισμός που υπάρχει από μερίδα εργαζομένων της εταιρείας εναντίον όλων όσων αντιτίθενται στα σχέδιά της. Τα επεισόδια σωματικής βίας κατά των αντίθετων στην επένδυση δεν είναι λίγα και έχουν μακριά ιστορία στην περιοχή. Οι απειλές και οι τραμπουκισμοί είναι αμέτρητοι. Το Φεβρουάριο του 2013 είχαμε ένα παρ’ολίγον φονικό. Θέλει άραγε ιδιαίτερη σοφία για να καταλάβει κανείς ότι ένας τέτοιος εξωφρενικά παράλογος περιοριστικός όρος δεν μπορεί παρά να αποθρασύνει τους φανατικούς και να ενθαρρύνει τις ακραίες συμπεριφορές από κάποιους ανεγκέφαλους που θα νιώσουν «απελευθερωμένοι» επειδή «οι άλλοι» δεσμεύονται από την απαγόρευση προσέγγισης στα 10 μέτρα;\nΑν θεωρείτε ότι είναι υπερβολικά αυτά που γράφουμε, διαβάστε τι συνέβη το περασμένο Σάββατο στην Ιερισσό.\n«Αν κατεβείς θα σου την ανάψω»\nΤο πρωί του Σαββάτου 23 Αυγούστου στην Ιερισσό, ο Π.Κ., συνταξιούχος μεταλλωρύχος με δυο γιους που εργάζονται στην Ελληνικός Χρυσός, εξαγριώθηκε από το γεγονός ότι ο γείτονάς του που διαμένει στο δεύτερο όροφο του ίδιου κτιρίου χρησιμοποίησε την κοινόχρηστη είσοδο για να ανέβει στο σπίτι του. Έβγαλε την κυνηγετική καραμπίνα, στάθηκε έξω από το σπίτι και σε έξαλλη κατάσταση φώναζε στο γείτονά του «αν κατεβείς θα σου την ανάψω» και στη σύζυγό του «αν ξαναβγείς στο μπαλκόνι θα σε σκοτώσω». Παράλληλα απαιτούσε να φύγουν σε απόσταση 10 μ. από το σπίτι του, όπως απαιτεί η δικαστική απόφαση. Ο Ιερισσιώτης «του επάνω ορόφου» δεν είναι κατηγορούμενος και δεν ισχύει γι’αυτόν ο περιοριστικός όρος των 10 μέτρων, είναι όμως ένας από τους πολλούς «αντιδρώντες» στα εξορυκτικά σχέδια της Ελληνικός Χρυσός. Συγγενείς και περίοικοι που προσπάθησαν να ηρεμήσουν τον Π.Κ. δέχθηκαν και αυτοί απειλές κατά της ζωής τους.\nΤο αυτονόητο είναι ότι κάποιος που σηκώνει όπλο και απειλεί ανθρώπινες ζωές συλλαμβάνεται ΑΜΕΣΑ με την αυτόφωρη διαδικασία, διότι αποτελεί δημόσιο κίνδυνο. Το αυτονόητο δεν συνέβη στην προκειμένη περίπτωση. Η Τροχαία που έφτασε στον τόπο του περιστατικού αντί της Αστυνομίας που ήταν αλλού απασχολημένη, δήλωσε ότι δεν είχε αρμοδιότητα να προβεί σε σύλληψη. Η Αστυνομία άφησε να παρέλθει άπρακτο το 48ωρο εντός του οποίου είναι δυνατή η αυτόφωρη σύλληψη, λέγοντας στον παθόντα Ιερισσιώτη ότι «δεν έχει άτομα να στείλει». Μήνυση φυσικά κατατέθηκε, αλλά μέχρι να γίνει η δίκη ο επίδοξος «πιστολέρο» θα είναι ελεύθερος.\nΕίναι περιττό να σχολιάσουμε ότι για άλλη μια φορά, η Αστυνομία βρίσκει απίθανες προφάσεις για να αποφύγει να συλλάβει μεταλλωρύχους που βιαιοπραγούν εναντίον συμπολιτών τους. Μηνύσεις έχουν γίνει επανειλημμένως, όχι «κατά αγνώστων» αλλά κατά συγκεκριμένων επώνυμων ανθρώπων, καλά γνωστών στις μικρές τοπικές μας κοινωνίες. Όλως περιέργως, η Αστυνομία ποτέ δεν τους βρήκε για να τους συλλάβει…\nΟρισμένοι ισχυρίζονται ότι το συγκεκριμένο περιστατικό με την καραμπίνα δήθεν «δεν έχει σχέση» με την εταιρεία Ελληνικός Χρυσός και με το διχασμό στον οποίο έχει οδηγήσει η δράση της την κοινωνία της Β. Χαλκιδικής. Τους διαψεύδει ο ίδιος ο Π.Κ. που επικαλούνταν τον περιοριστικό όρο που επέβαλε το δικαστήριο σε κάποιους από τους αντιδρώντες στην «επένδυση».\nΑΝΑΔΗΜΟΣΙΕΥΣΗ ΑΠΟ: http://antigoldgr.org/\nPosted by Angelos at 10:33\tTagged with: αστυνομία, δικαιοσύνη, δικαστήριο, μεταλλεία, χρυσός\nΜαθητικό Φεστιβαλ – Τετάρτη 3 Σεπτεμβρίου στα γρασίδια της Αγ. Βαρβάρας\nΔράσεις αλληλεγγύης πολιτών Comments Off on Μαθητικό Φεστιβαλ – Τετάρτη 3 Σεπτεμβρίου στα γρασίδια της Αγ. Βαρβάρας\nΤο event στο Facebook: https://www.facebook.com/events/346377978863068/\nPosted by Angelos at 22:17\tTagged with: φεστιβάλ\nΣυνέλευση ΚΙΦΑ τη Δευτέρα 1/9/2014\nΝέα από το ΚΙΦΑ Comments Off on Συνέλευση ΚΙΦΑ τη Δευτέρα 1/9/2014\nΤη Δευτέρα 1/9/2014 στις 7:00 μ.μ. θα πραγματοποιηθεί Συνέλευση του Κοινωνικού Ιατρείου Φαρμακείου Αλληλεγγύης στα γρασίδια της Αγ. Βαρβάρας.\n1. Ποιοι δικαιούνται ιατροφαρμακευτικής ασφάλισης.\n2. Χαμηλοσυνταξιούχοι και οικονομικά αδύναμοι πολίτες με χρόνια ασθένεια που απευθύνονται στο ΚΙΦΑ για τα φάρμακά τους.\n3. Θέματα λειτουργίας του ΚΙΦΑ (ενημέρωση και ενεργοποίηση των ασθενών, συμμετοχή της Γραμματείας στις συνελεύσεις, ημέρες και ώρες λειτουργίας του ΚΙΦΑ).\n4. Συνελεύσεις ΚΙΦΑ (ημέρες/ώρες, μέρος).\n5. Ποδοσφαιρικός αγώνας για την ενίσχυση του ΚΙΦΑ.\nΤο Κοινωνικό Ιατρείο-Φαρμακείο Αλληλεγγύης Δράμας λειτουργεί από το Φεβρουάριο 2012. Για περίπου 2,5 χρόνια στεγαζόταν στο Εργατικό Κέντρο Δράμας, μέχρι που ο πρόεδρος του ΕΚ αποφάσισε την έξωση του ΚΙΦΑ προφασιζόμενος ότι το ΚΙΦΑ δημιουργεί προβλήματα στο ΕΚ και ότι λειτουργεί παράνομα (στην εποχή που είναι νόμιμο να πεθαίνεις αβοήθητος). Στις 15 Ιουλίου 2014 πραγματοποιήθηκε έξωση του ΚΙΦΑ από το κτίριο του ΕΚ, ωστόσο ευτυχώς βρέθηκε ιδιώτης ο οποίος παραχώρησε δωρεάν χώρο στο ΚΙΦΑ για μεταστέγασή του.\nPosted by Angelos at 11:28\nΓιατροί Χωρίς Σύνορα: Να αρθεί ο αποκλεισμός της Γάζας\nΠολιτικές ειδήσεις Comments Off on Γιατροί Χωρίς Σύνορα: Να αρθεί ο αποκλεισμός της Γάζας\nΟ Mego Terzian, Πρόεδρος του Γαλλικού Τμήματος των Γιατρών Χωρίς Σύνορα, με άρθρο του στην εφημερίδα Le Monde, προβληματίζεται γύρω από το ρόλο των Γιατρών Χωρίς Σύνορα στη Γάζα και επισημαίνει την κρισιμότητα της άρσης του αποκλεισμού για τη ζωή των κατοίκων της.\nH επιχείρηση «Προστατευμένη Παρυφή» άφησε πίσω της μια έρημο. Οι υλικές ζημιές αλλά και οι σωματικές βλάβες που υπέστη ο πληθυσμός της Γάζας δεν έχουν ακόμη υπολογιστεί λεπτομερώς αλλά γνωρίζουμε ήδη μια τάξη μεγέθους.\nΠερίπου 10.000 άνθρωποι τραυματίστηκαν, πολλοί από τους οποίους θα χρειαστούν ιατρική παρακολούθηση και χειρουργική θεραπεία, ενώ τα μισά από τα νοσοκομεία υπέστησαν ζημιές και μερικά καταστράφηκαν ολοσχερώς.\nΠερισσότερα από 15.000 σπίτια στα οποία έμεναν 100.000 άτομα, έχουν καταρρεύσει, εν μέρει ή εξ ολοκλήρου, και είναι πλέον άχρηστα. Ολόκληρες γειτονιές είναι δυσπρόσιτες, γεμάτες σωρούς ερειπίων σαν να έχουν χτυπηθεί από κάποιο σεισμό. Εκτεταμένες ζημιές σε δεκάδες σχολεία θέτουν σε κίνδυνο την εκπαίδευση των παιδιών. Η μοναδική μονάδα παραγωγής ενέργειας στη Λωρίδα της Γάζας έχει επίσης βομβαρδιστεί.\nΜόνο το 30% των αναγκών ηλεκτρικής ενέργειας καλύπτεται, επιβάλλοντας συνεχείς διακοπές ρεύματος σε αυτές τις γειτονιές αλλά και σε άλλες περιοχές που έχουν ακόμη ρεύμα. Άλλοι δεν έχουν καθόλου πρόσβαση επειδή οι γραμμές ηλεκτρικού ρεύματος έχουν καταστραφεί. Υπάρχουν σοβαρές ελλείψεις πόσιμου νερού, καθώς ούτε το δίκτυο ύδρευσης δεν την γλίτωσε. Πολλά καταστήματα, εργαστήρια και επιχειρήσεις έχουν επίσης καταστραφεί.\nΟι Γιατροί Χωρίς Σύνορα εργάζονται στη Γάζα για περισσότερα από 20 χρόνια. Τα τελευταία χρόνια, έχουμε παρατηρήσει τις βλαβερές συνέπειες του αποκλεισμού που ξεκίνησε το Ισραήλ το 2006 -αύξηση της ανεργίας, απώλεια των γεωργικών εκτάσεων που χαρακτηρίζονται ως “ζώνες περιορισμένης πρόσβασης”, μείωση του εισοδήματος από την αλιεία εξαιτίας των περιορισμών που επιβάλει το Ισραηλινό ναυτικό και προβλήματα στην απόκτηση πρώτων υλών και προϊόντων καθημερινής χρήσης, τόσο για τα νοικοκυριά όσο και τις επιχειρήσεις.\nΑν και οι επιπτώσεις στην υγεία που προκαλεί η εξαθλίωση του πληθυσμού, σε συνδυασμό με την ψυχολογική δοκιμασία του αποκλεισμού δεν μπορούν να υπολογιστούν με ακρίβεια, σίγουρα υπάρχουν.\nΌπως και άλλες ανθρωπιστικές οργανώσεις, οι Γιατροί Χωρίς Σύνορα εξέτασαν το ρόλο τους σε μια τέτοια κατάσταση. Διευκολύνοντας τις συνέπειες του αποκλεισμού στους ανθρώπους και στην κοινωνία μήπως, έστω και λίγο, τον ομαλοποιούμε;\nΜε άλλα λόγια, μήπως έχουμε γίνει φορείς της εφαρμογής του; Οι κάτοικοι της Γάζας, με και για τους οποίους δουλεύουμε, μας έπεισαν ότι η παρουσία μας ήταν προτιμότερη από την διαμαρτυρία μας. Ωστόσο, δεδομένης της επέκτασης του αποκλεισμού και του φαύλου κύκλου της βίας που προκαλεί, τα ερωτήματα παραμένουν.\nΣε κάθε περίπτωση, η Λωρίδα της Γάζας έχει καταστραφεί. Ενώ η ανθρωπιστική βοήθεια σε τραυματίες, ασθενείς και εκτοπισμένους πρέπει να συνεχιστεί, η ανοικοδόμηση είναι εξίσου σημαντική και επείγουσα.\nΙατρική περίθαλψη, προσωρινή στέγη, πόσιμο νερό και τρόφιμα είναι απαραίτητα, αλλά εξίσου απαραίτητα είναι τα δημόσια έργα, τα οικοδομικά υλικά, οι εγκαταστάσεις και τα βιομηχανικά προϊόντα.\nΩς κατεχόμενο έδαφος, η Γάζα εξαρτάται – τόσο για την άμεση επιβίωση όσο και την ανάπτυξή της – από την καλή θέληση των ισραηλινών αρχών. Η χαλάρωση των κριτηρίων για τα αγαθά και τα άτομα που εισέρχονται θα βελτιώσει τις συνθήκες διαβίωσης του πληθυσμού σήμερα, αλλά η ανατροπή της παρούσας καταστροφής δεν μπορεί να περιμένει.\nΕνώ οι ανησυχίες του κράτους του Ισραήλ σχετικά με την ασφάλεια μπορεί να είναι βάσιμες, δεν πρέπει να πνίξουν τον παλαιστινιακό πληθυσμό. Διεθνείς παρατηρητές, οι οποίοι έχουν ήδη κερδίσει την υποστήριξη, επί της αρχής, από πολλά κράτη μέλη, θα μπορούσαν να αντιμετωπίσουν το ζήτημα αυτό με την εξασφάλιση της εισόδου μόνο εμπορευμάτων μη στρατιωτικού χαρακτήρα.\nΈνα πράγμα είναι σίγουρο: η άρση του αποκλεισμού δεν είναι λιγότερο κρίσιμη για τις ζωές των κατοίκων της Γάζας από τα επείγοντα μέτρα ανακούφισης που βρίσκονται σε εξέλιξη.\nΠρόεδρος Γαλλικού Τμήματος των Γιατρών Χωρίς Σύνορα\n*Το παρόν άρθρο δημοσιεύτηκε στην εφημερίδα Le Monde στις 18 Αυγούστου 2014\nPosted by Angelos at 18:16\tTagged with: αποκλεισμός, πόλεμος, φάρμακα\nΠως το Star «ξεπλένει» τον 18χρονο δολοφόνο της Μάνης «αφαιρώντας» τη σβάστικα από το μπράτσο του (βίντεο)\nΠολιτικές ειδήσεις Comments Off on Πως το Star «ξεπλένει» τον 18χρονο δολοφόνο της Μάνης «αφαιρώντας» τη σβάστικα από το μπράτσο του (βίντεο)\nΣε μία απίστευτη ενέργεια σχετικά με τη διπλή δολοφονία στη Μάνη προχώρησαν οι ιθύνοντες του δελτίου του Star.\nΤην ώρα που το δελτίο του καναλιού της Κηφισιάς «εγκωμίαζε» τις επιδόσεις στο σχολείο του 18χρονου δολοφόνου, κρίθηκε απαραίτητο να αφαιρεθεί το τατουάζ με τη σβάστικα για να μη «χαλάσει» το ρεπορτάζ για το «παιδί με την εξαιρετική παιδεία» που προέβη στο διπλό φονικό…\nΔείτε τα χαρακτηριστικά βίντεο που αλιεύθηκαν στο twitter:\nPosted by Angelos at 22:18\tTagged with: δολοφονία, ΜΜΕ, ναζί, ρατσισμός\nΟι άνθρωποι αγαπούν τα χρώματα\nVideo Comments Off on Οι άνθρωποι αγαπούν τα χρώματα\nPosted by Angelos at 22:04\tTagged with: αντιρατσισμός\nRestart – 1ο ΓΕΛ Νέας Φιλαδέλφειας ΒΡΑΒΕΙΟ ΚΑΛΥΤΕΡΗΣ ΤΑΙΝΙΑΣ ΓΥΜΝΑΣΙΩΝ – ΛΥΚΕΙΩΝ\nVideo Comments Off on Restart – 1ο ΓΕΛ Νέας Φιλαδέλφειας ΒΡΑΒΕΙΟ ΚΑΛΥΤΕΡΗΣ ΤΑΙΝΙΑΣ ΓΥΜΝΑΣΙΩΝ – ΛΥΚΕΙΩΝ\n1ο ΓΕΛ Νέας Φιλαδέλφειας. ΒΡΑΒΕΙΟ ΚΑΛΥΤΕΡΗΣ ΤΑΙΝΙΑΣ ΓΥΜΝΑΣΙΩΝ – ΛΥΚΕΙΩΝ 6ου Φεστιβαλ Πάμε Σινεμά; 2013.\nPosted by Angelos at 22:03\tTagged with: αντιρατσισμός, ρατσισμός\nΠέντε πράγματα που έμαθα από τον Μαρξ\nΑπόψεις Comments Off on Πέντε πράγματα που έμαθα από τον Μαρξ\nΕνας φίλος που σπουδάζει λογιστική πάντα μου θυμίζει την πρώτη του διάλεξη,\n– παιδιά ποιός ο σκοπός μιας εταιρείας?\n– να κάνει κέρδη κύριε.\n– ΟΧΙ! Να μεγιστοποιήσει τα κέρδη της.\nΓια πολλά χρόνια πήγαινα σε ένα καφενείο. Μια μέρα άνοιξε και δεύτερο\nκατάστημα και σήμερα έγινε αλυσίδα με τζίρο δεκάδες εκατομμύρια.\nΔηλαδή δεν φτάνει στο μαγαζάκι να βγάζεις ένα μισθό εσύ και ένα η γυναίκα\nσου, αλλά πρέπει να το μεγαλώνεις, να επεκτείνεσαι για να φας όλη την\nπίτα και να μην αφήσεις τίποτα στον άλλο – τον ανταγωνιστή που λένε,\nγιατί ως γνωστό θα σε φάει αυτός αν δεν τον φας εσύ. Βέβαια.\nΑλλά τα κέρδη που έκανες μείον τα χαβιάρια τις σαμπάνιες και τα κοψίδια\nπου θα φας, τι θα τα κάνεις? Δεν μπορείς να κολυμπάς μέσα όπως ο Σκρουτζ\nγιατί ως γνωστόν το παρκαρισμένο κεφάλαιο λιώνει σαν βούτυρο στον ήλιο,\nπρέπει να τα επενδύσεις. Και όχι όπου και όπου έτσι? Μόνο εκεί που θα σου\nαποφέρουν μέγιστο κέρδος. Μην τα επενδύσεις σε πρωτοποριακές αντλίες για\nτην Αφρική αλλά σε κάτι μούρλια στριγκάκια με στρας. Και τι θα γίνει όταν\nτα κέρδη στερέψουν, όταν τα κεφάλαια που περιμένουν να επενδυθούν γίνουν\nτόσα πολλά που δεν παράγουν κέρδος πλέον? Ε τότε θα πρέπει κάποια να\nκαταστραφούν για να ξεκινήσει ξανά το παιγνίδι. Μόνο που κανένας λογικός\nκαπιταλιστής δεν θα βρεθεί για να καταστρέψει τα κεφάλαια του εθελοντικά,\nαυτά τα πράγματα ρυθμίζονται με τον νόμο της ζούγκλας, δηλαδή με πόλεμο\nόπως έγραψε πριν 2,3 μέρες ο ΘΟΔΩΡΗΣ ΑΘΑΝΑΣΙΑΔΗΣ.\nΠρος το παρόν το Κεφάλαιο εξασφαλίζει τα κέρδη του με την συμπίεση του\nεργατικού κόστους. Σύμμαχος του το Κράτος (και ΕΕ (1)) που μείωσε μισθούς,\nαπεμπόλησε συλλογικές συμβάσεις που δίνουν διαπραγματευτική δύναμη στον\nΕργαζόμενο μα και αυξάνοντας σκόπιμα την Ανεργία (με διάφορες “αθώες”\nπολιτικές) για να αυξήσει την προσφορά εργασίας άρα και αυτόματα μείωση\nμισθών. Αλλά αυτή η λύση έχει ημερομηνία λήξης.\nΤέτοια πράγματα δεν τα καταλαβαίναμε πολλοί (ούτε και το τί σήμαινε\nΜάαστριχτ) μέχρι που μας άνοιξε τα μάτια αυτή η κρίση και αρχίσαμε να\nδιαβάζουμε την θεωρία του Μαρξ. Όπως έκαναν πριν από εμάς και ο Πέτρος και ο Γιόχαν και ο Φραντς (2).\nΕκεί έμαθα ότι η ταξική πάλη είναι μια αδιαμφισβήτητη αλήθεια στην\nκοινωνία, από την οποία πηγάζει κάθε αλλαγή. Στο μυαλό μου την βλέπω σαν\nένα mexican stand-off (3) όπου κάθε τάξη περιμένει ένα μικρό λάθος από τις άλλες, ένα παραπάτημα, ένα κλείσιμο των ματιών ώστε να κερδίσει ένα πόντο σε αυτή την πάλη.\nΟ μη-ταξικά συνειδητοποιημένος εργαζόμενος αυτό το αγνοεί. Όταν\nνιώθει τα δόντια του καπιταλιστή (που δεν τον φτάνει το κέρδος μα θέλει την\nμεγιστοποίηση του κέρδους) στα καπούλια του, το αποδίδει σε 1,002 άλλους\nλόγους (διαφθορά, ανίκανοι υπουργοί, πλεονέκτες τραπεζίτες, μετανάστες,\nεπιδόματα και συντάξεις) εκτός από την νομοτέλεια της ταξικής πάλης.\nΚάποτε μάλιστα νιώθει και ένοχος, “τεμπέλιαζα τον τελευταίο καιρό”, “πήρα\nπολλά επιδόματα”, κτλ. Ενώ ούτε του περνά από το μυαλό η σκέψη να\nαντιδράσει γιατί ο εν λόγω καπιταλιστής προστατεύεται και νομιμοποιείται\nαπό το κράτος, όπως διάβασα σε αυτή την γλαφυρή διάλεξη του Λένιν:\nΣτο ζήτημα αυτό πριν απ’ όλα πρέπει να προσέξουμε ότι κράτος δεν υπήρξε\nπάντα. Υπήρξε καιρός που δεν υπήρχε κράτος. Αυτό εμφανίζεται εκεί και\nτότε, όπου και όταν εμφανίζεται ο χωρισμός της κοινωνίας σε τάξεις, όταν\nεμφανίζονται εκμεταλλευτές και εκμεταλλευόμενοι.\nΚαι ενώ οι καπιταλιστές είναι ταξικά συνειδητοποιημένοι 100 τα 100, δεν θα\nπαραξενευόμουνα αν η τάξη με τους λιγότερους συνειδητοποιημένους να είναι\nη Εργατική. Και τώρα το πληρώνει.\nΈμαθα επίσης ότι η καλοπέραση του Α αποτελείται από την\nκαλοπέραση του καπιταλιστή Β συν την εξαθλίωση του εργαζόμενου Γ. Καλά το\nλέει ο Τσε Γκεβάρα σε αυτή την συνέντευξη:\nΌταν όμως μιλάτε για τον αμερικανικό τρόπο ζωής, και αυτόν του ελεύθερου\nκόσμου, πρέπει να λάβετε υπ’ όψη τα 200 εκατομμύρια ανθρώπων στη Λατινική\nΑμερική που πεθαίνουν της πείνας, που πεθαίνουν από αρρώστιες, που η ζωή\nτους δεν περνάει τα 18 χρόνια, που πεθαίνουν σε παιδική ηλικία. Όλοι αυτοί\nοι άνθρωποι συμβάλλουν στο οικονομικό μεγαλείο των Ηνωμένων Πολιτειών οι\nοποίες τους εκμεταλλεύονται με τον ένα η τον άλλο τρόπο. Το ίδιο συμβαίνει\nστην Αφρική και συνέβη επίσης στην Ασία. Ο μαρξισμός δίνει ένα τέλος σε\nΤώρα κάθε φορά που βλέπω κάποιον να χαϊδεύει το αιφόνο του βλέπω από πίσω ένα ροδαλό καπιταλιστή να μετρά τα λεφτά του γελώντας και ένα φτωχαδάκι να βγάζει τα μάτια του να το συναρμολογήσει σε κάποια Ειδική Οικονομική Ζώνη της Ασίας (σύντομα και στην Ελλάδα) για πενταροδεκάρες και 12ωρο.\nΤέλος έμαθα ότι είναι ανώφελο να περιμένουμε από κάποιον να εξημερώσει τον\nκαπιταλισμό, ή να τον θέσει στην υπηρεσία των εργαζομένων (σχήμα οξύμωρο\nέτσι και αλλιώς αφού ο καπιταλισμός βασίζεται στην εκμετάλλευση των\nεργαζομένων) μου άρεσε αυτή η συνομιλία του Στάλιν με τον συγγραφέα Η.G.Wells:\nΑλλά το βέβαιο είναι ότι δεν μπορείς να φθάσεις σταδιακά στον σοσιαλισμό,\nμε την αγγλοσαξονική έννοια του όρου, υπό συνθήκες καπιταλισμού. Τι είδους\nσοσιαλισμός είναι αυτός; Στην καλύτερη περίπτωση θα βρεθεί μέσα στον\nασφυκτικό κλοιό των πιο σκληρών εκπροσώπων του καπιταλισμού, του\nσυστήματος της εκμετάλλευσης του ανθρώπου, ενώ αντίθετα προϋποθέτει την\nεφαρμογή της αρχής του ελέγχου της οικονομίας σε όλα τα επίπεδα. Και\nαμέσως μόλις ο Ρούζβελτ προσπαθήσει να χρησιμοποιήσει μέσα που θα\nμπορούσαν να κλονίσουν τα θεμέλια του καπιταλισμού θα υποστεί συντριπτική,\nεξευτελιστική ήττα. Γιατί οι τράπεζες, η βιομηχανία, οι μεγάλες\nεπιχειρήσεις και οι αγροτικές εκμεταλλεύσεις δεν είναι στα χέρια του, δεν\nθα μπορεί να τις ελέγξει. Οι σιδηρόδρομοι και ο εμπορικός στόλος, τα\nπάντα, είναι ατομική ιδιοκτησία. Στρατιές ολόκληρες ειδικευμένων εργατών,\nμηχανικών και τεχνοκρατών δουλεύουν για λογαριασμό ιδιωτικών επιχειρήσεων. Επιπλέον, στον καπιταλιστικό κόσμο το κράτος είναι ένας θεσμός\nσυνυφασμένος με την άμυνα της χώρας, τη διατήρηση της τάξης. Είναι δηλαδή\nαπλώς μια φοροεισπρακτική μηχανή. Υπό μιαν αυστηρή έννοια λοιπόν η\nοικονομία δεν βρίσκεται στα χέρια του κράτους. Αντίθετα, το κράτος\nβρίσκεται στα χέρια της καπιταλιστικής οικονομίας, τελεί υπό τον έλεγχό\nτης. Γι’ αυτόν τον λόγο πολύ φοβάμαι ότι ο Ρούζβελτ δεν θα καταφέρει να\nκάνει αυτό που λέτε – αν βεβαίως υποθέσουμε ότι θα ήθελε.\nΣτο ίδιο κείμενο λέει ότι η ανεργία εξυπηρετεί ένα πολύ απλό σκοπό, την\nρύθμιση της προσφοράς στην αγορά εργασίας δηλαδή την χειραγώγηση των\nμισθών από τους εργοδότες, άρα η υψηλή ανεργία είναι εν πολλοίς\nπρο-σχεδιασμένη και τονώνει τις επιχειρήσεις. Ελεμένταρυ Γουάτσον,\nΈχουμε και λέμε, ταξική πάλη, ταξική συνειδητοποίηση ή διολίσθιση,\nεκμετάλλευση ανθρώπων από ανθρώπους, μεγιστοποίηση κέρδους, επένδυση\nκερδών, ο καπιταλισμός δεν εξημερώνεται, δεν διαχειρίζεται προς όφελος της\nΤελικά η ΕΕ το άξιζε το Νόμπελ Ειρήνης. Με τις αντι-εργατικές ρήτρες του Μάαστριχτ που πίεσε τα κράτη μέλη να εφαρμόσουν τα τελευταία χρόνια συμπίεσε το εργατικό κόστος και έδωσε λίγα χρόνια ακόμα κερδοφορίας του Κεφαλαίου. Η καταστροφή του συσσωρευμένου Κεφαλαίου με κάποιο πόλεμο θα αργήσει 5,6 χρόνια ακόμα.\nΜεταξύ μαθημάτων μπαλέτου ή Μαρξιστικό Φροντιστήριο, θα διάλεγα το δεύτερο για το παιδί μου.\nΤο mexican stand-off της ταξικής πάλης το συνέλαβε, κατά την γνώμη μου, και ο Σέρτζιο Λεόνε στην ταινία του, Ο Καλός, ο Κακός και ο Άσχημος. Όπου βέβαια, ο Καλός και ο Άσχημος συμμαχούν εναντίον του Κακού για να μοιραστούν το παραδάκι.\nΑΝΑΔΗΜΟΣΙΕΥΣΗ ΑΠΟ: http://topronomiotouftwxou.wordpress.com/\nPosted by Angelos at 22:55\tTagged with: καπιταλισμός, κομμουνισμός, οικονομική κρίση, πόλεμος\nVideo, Απόψεις Comments Off on Why ordinary people need to understand power\nPosted by Angelos at 14:03\tTagged with: πολίτες, πολιτική\nΓκέρτνερ (καθηγητής Οικονομικών): Αδικαιολόγητες οι συνεχείς υποβαθμίσεις της Ελλάδας\nΑπόψεις Comments Off on Γκέρτνερ (καθηγητής Οικονομικών): Αδικαιολόγητες οι συνεχείς υποβαθμίσεις της Ελλάδας\nΠυρά κατά των οίκων αξιολόγησης εξαπολύει ο καθηγητής Οικονομικών Μάνφρεντ Γκέρτνερ. Υποστηρίζει μάλιστα ότι οι εταιρείες αξιολόγησης είναι συνυπεύθυνες για την παρ΄ολίγον χρεοκοπία χωρών της ευρωζώνης.\nΠρόκειται για έναν «δημόσιο διαξιφισμό» με προϊστορία: το 2012 ο καθηγητής Γκέρτνερ και ο συνάδελφός του Μπιορν Γκρίσμπαχ δημοσίευσαν μία κοινή μελέτη, στην οποία κατηγορούν τους τρεις μεγαλύτερους οίκους αξιολόγησης (Standard & Poor΄s, Moody΄s, Fitch) για λανθασμένους χειρισμούς στην περίοδο της κρίσης, οι οποίοι επιτάχυναν την πορεία των υπερχρεωμένων χωρών της ευρωζώνης προς την οικονομική καταστροφή, γιατί, όπως υποστηρίζουν οι ερευνητές, τροφοδοτούσαν συνεχώς την ανασφάλεια των επενδυτών και τελικά προκάλεσαν έναν φαύλο κύκλο υποβαθμίσεων και ανόδου των επιτοκίων δανεισμού.\nΌπως εξηγεί ο καθηγητής Γκέρτνερ «ο κίνδυνος έγκειται στο ότι μία γνωμοδότηση μπορεί να γίνει μία αυτό-εκπληρούμενη προφητεία. Η αδικαιολόγητη και λανθασμένη υποβάθμιση μίας χώρας μπορεί να υπονομεύσει σε τέτοιο βαθμό την εμπιστοσύνη των αγορών στην αξιοπιστία της, ώστε τα επιτόκια δανεισμού να φτάσουν στα επίπεδα εκείνα που θα δικαιολογούσαν την αδικαιολόγητη υποβάθμιση ή ακόμα και να τα ξεπεράσουν. Όλα αυτά μπορούν να οδηγήσουν ακόμα και μία οικονομικά εύρωστη χώρα στη χρεοκοπία».\nΈσυραν οι οίκοι την Ελλάδα στο κούρεμα;\nΟ καθηγητής Γκέρτνερ αναφέρει ως παράδειγμα αυτό-εκπληρούμενης προφητείας την περίπτωση της Γαλλίας, η οποία τον Νοέμβριο του 2011 υποβαθμίστηκε «κατά λάθος» από την Standard & Poor΄s με αποτέλεσμα τα επιτόκια δανεισμού για τα γαλλικά κρατικά ομόλογα να εκτοξευθούν στα υψηλότερα επίπεδα από την καθιέρωση του ευρώ. Οι ερευνητές του φημισμένου ελβετικού πανεπιστημίου δεν αμφισβητούν βέβαια ότι οι υπερχρεωμένες χώρες της ευρωζώνης παρουσίασαν σημαντική επιδείνωση στους οικονομικούς δείκτες στην περίοδο 2009-2012, η οποία θα δικαιολογούσε κάποια υποβάθμιση της πιστοληπτικής ικανότητας από τους οίκους αξιολόγησης. Υποστηρίζουν ωστόσο ότι οι συνεχείς υποβαθμίσεις πήγαιναν πολύ πιο πέρα από ότι θα δικαιολογούσαν τα οικονομικά προβλήματα των χωρών αυτών.\nΑλλά όταν υποβάλει στους οίκους αξιολόγησης το ερώτημα, μήπως έχουν γίνει λανθασμένοι χειρισμοί και μήπως οι οίκοι επιφυλάσσουν ιδιαιτέρως ευμενή μεταχείριση στις αγγλοσαξονικές χώρες, από τις οποίες και οι ίδιοι προέρχονται, τότε η απάντηση είναι ένα κοφτό «όχι, δεν κάνουμε κάτι τέτοιο» χωρίς περαιτέρω συζήτηση. «Το ερώτημα που θέσαμε ήταν το εξής: μήπως οι αδικαιολόγητες υποβαθμίσεις ανάγκασαν την Ελλάδα να συρθεί στο κούρεμα του χρέους; Αντί να λάβουμε συγκεκριμένη απάντηση στο ερώτημα αυτό, μας λένε όλο αυταρέσκεια ότι ουσιαστικά κατάφεραν να προβλέψουν το ελληνικό κούρεμα. Αυτό σημαίνει ότι μάλλον δεν έχουν καταλάβει ούτε το ερώτημά μας, αλλά ούτε και την ουσία του προβλήματος» τονίζει ο ελβετός ερευνητής.\n«Και η Γερμανία θα κατέρρεε με τέτοια επιτόκια»\nΗ «εν δήμω» αντιπαράθεση συνεχίζεται, καθώς ο καθηγητής Γκέρτνερ έχει κατηγορήσει δημοσίως τον Μόριτς Κρέμερ, επικεφαλής του τμήματος Ευρώπης, Μ. Ανατολής και Αφρικής στην Standard & Poor΄s, ότι «ψεύδεται» και «δεν αντιλαμβάνεται στοιχειώδεις συσχετισμούς της οικονομίας». Σε ερώτηση της Deutsche Welle, η Standard & Poor΄s δεν θέλησε να σχολιάσει τις σχετικές αιτιάσεις. Πάντως σε πρόσφατο άρθρο του στη γερμανική οικονομική επιθεώρηση Wirtschaftswoche, ο Μόριτς Κρέμερ απορρίπτει τις αιτιάσεις περί «αυτό-εκπληρούμενης προφητείας» και κατηγορεί τον Μάνφρεντ Γκέρτνερ ότι ουσιαστικά συγχέει τη σχέση αιτίας και αποτελέσματος.\nΩστόσο ο ερευνητής στο πανεπιστήμιο του Ζανκτ Γκάλεν επιμένει και παραθέτει μάλιστα ως παράδειγμα την περίπτωση της Ελλάδας: «Πολλοί επισημαίνουν ότι στην περίπτωση της Ελλάδας και της Ιρλανδίας θα ήταν δικαιολογημένη μία υποβάθμιση κατά μία ή δύο βαθμίδες. Αντί γι αυτό, οι χώρες αυτές κατρακύλησαν οκτώ, εννέα, έντεκα βαθμίδες. Αποτέλεσμα: επιτόκια δανεισμού, στα οποία ούτε καν η Γερμανία και η Ελβετία δεν θα μπορούσαν να ανταποκριθούν. Είναι βέβαιο ότι αν η Γερμανία είχε να αντιμετωπίσει επιτόκια δανεισμού γύρω στο 23-25% θα πήγαινε για κούρεμα χρέους» δηλώνει ο καθηγητής Γκέρτνερ.\nHilke Fischer / Γιάννης Παπαδημητρίου\nΑΝΑΔΗΜΟΣΙΕΥΣΗ ΑΠΟ: http://www.capital.gr/\nPosted by Angelos at 22:10\tTagged with: αξιολόγηση, δάνεια, ΕΕ, οικονομική κρίση\nΑπεργία πείνας από μετανάστες στο Παρανέστι Δράμας-Ζητούν να επανασυνδεθούν με τις οικογένειές τους\nΠολιτικές ειδήσεις Comments Off on Απεργία πείνας από μετανάστες στο Παρανέστι Δράμας-Ζητούν να επανασυνδεθούν με τις οικογένειές τους\nΑπεργία πείνας έχουν ξεκινήσει από τη Δευτέρα 100 μετανάστες και πρόσφυγες, που στερούνται νομιμοποιητικών εγγράφων και κρατούνται στο Κέντρο Κράτησης Παρανεστίου Δράμας, ζητώντας να αφεθούν ελεύθεροι, αφού τους χορηγηθεί το ειδικό έγγραφο αναστολής απέλασης 30 ημερών.\nΣύμφωνα με δηλώσεις μεταναστών στο Αθηναϊκό Πρακτορείο Ειδήσεων, μέσα από το Κέντρο Κράτησης, οι 100 κρατούμενοι, οι οποίοι μεταφέρθηκαν πρόσφατα από τη Σάμο και προέρχονται από το Ιράκ, το Ιράν, τη Συρία και το Αφγανιστάν, ανησυχούν για τις οικογένειές τους και ζητούν να επανασυνδεθούν μαζί τους.\nΠαράλληλα, όπως επιβεβαίωσε και η υπεύθυνη ενημέρωσης της Υπατης Αρμοστείας του ΟΗΕ για τους πρόσφυγες Καίτη Κεχαγιόγλου, «καταγγέλλουν διακριτική μεταχείριση σε βάρος τους σε σχέση με άλλους νεοεισερχόμενους, οι οποίοι αφέθηκαν ελεύθεροι».\nΑπό την πλευρά της, η Γενική Αστυνομική Διεύθυνση Περιφέρειας Ανατολικής Μακεδονίας και Θράκης, κάνει λόγο για 100 άτομα που αρνήθηκαν να παραλάβουν χθες, Δευτέρα, το βράδυ φαγητό, εκ των οποίων μόνο οι 45 συνέχισαν και σήμερα.\nPosted by Angelos at 10:44\tTagged with: απεργία πείνας, Κέντρο συγκέντρωσης μεταναστών, μετανάστες\nΟ Καρίμ Αμπντούλ Τζαμπάρ για την εξέγερση στο Φέργκιουσον και τον ταξικό πόλεμο στις ΗΠΑ\nΑπόψεις Comments Off on Ο Καρίμ Αμπντούλ Τζαμπάρ για την εξέγερση στο Φέργκιουσον και τον ταξικό πόλεμο στις ΗΠΑ\nΤο Barikat μεταφράζει και δημοσιεύει ένα άρθρο του Kareem Abdul-Jabbar στο TIME της 17ης Αυγούστου. Ο Jabbar αποτελεί μια από τις σημαντικότερες μορφές του παγκόσμιου αθλητισμού (20 χρόνια στο ΝΒΑ, πρώτος σε πόντους στην ιστορία της λίγκας), με πλούσια κοινωνική και πολιτική δράση από το αντιπολεμικό κίνημα και το civil rights movement μέχρι το πρόσφατο Occupy. To παρακάτω κείμενο, ανεξαρτήτως συμφωνίας με όλα όσα αναφέρει, αποτελεί μια σημαντική κίνηση υποστήριξης της εξέγερσης στο Ferguson και τον προοπτικών αυτής, από έναν άνθρωπο με τεράστια κοινωνική απεύθυνση και παραδοσιακό εχθρό του συντηρητικού συρφετού στις ΗΠΑ με τον οποίο βρίσκεται σε διαρκή σύγκρουση ήδη από τα 70s όταν και αποφάσισε στην ακμή της καριέρας του να αλλάξει θρησκεία (ασπάστηκε το Ισλάμ) και όνομα (το χριστιανικό του όνομα ήταν Lew Alcindor).\nΘα αποτελέσει η πρόσφατη εξέγερση στο Φέργκιουσον του Μιζούρι, ένα σημείο καμπής στη μάχη ενάντια στη φυλετική αδικία ή θα είναι μιά μικρή υποσημείωση, σε κάποια μελλοντική πτυχιακή διατριβή σχετικά με τις πολιτικές αναταραχές στον πρώιμο 21ο αιώνα;\nΗ απάντηση μπορεί να βρεθεί στο Μάη του 1970\nΘα έχετε πιθανά ακούσει για τoυς πυροβολισμούς στο Kent State: Στις 4 Μάη του 1970, η εθνοφρουρά του Οχάϊο, άνοιξε πύρ κατά των φοιτητών που διαδήλωναν στο Πανεπιστήμιο του Kent. Στα 13 δευτερόλεπτα των πυροβολισμών, τέσσερις φοιτητές σκοτώθηκαν και εννέα τραυματίστηκαν, με το ένα να μένει μόνιμα παράλυτος. Το σοκ και η κατακραυγη για το γεγονός, έφεραν ως αποτέλεσμα μια πανεθνική απεργία στην οποία συμμετείχαν τέσσερα εκατομμύρια φοιτητές, οι οποίοι έκλεισαν 450 ιδρύματα. Πέντε μέρες μετά τα γεγονότα του Kent State, 100 χιλιάδες διαδηλωτές συγκεντρώθηκαν στην Ουάσινγκτον και η νεολαία της χώρας κινητοποιούταν πλέον ενεργητικά για να έρθει το τέλος του πολέμου στο Βιετνάμ, του ρατσισμού, του σεξισμού και της ανόητης πίστης στο πολιτικό κατεστημένο.\nΠιθανότατα, δεν έχετε ακούσει για τους πυροβολισμούς στο Jackson State.\nΣτις 14 Μάη, δέκα μέρες αφού το Kent State έβαλε φωτιά στο έθνος, στο Πανεπιστήμιο του Jackson State, στο οποίο σπούδαζαν κυρίως μαύροι, η αστυνομία σκότωσε δύο μάυρους νεαρούς (ο ένας τελειόφοιτος του Λυκείου, ο άλλος πατέρας ενός μωρού 18 μηνών), με καραμπίνες και τραυμάτισε άλλους δώδεκα.\nΔεν υπήρξε καμία κατακραυγή σε εθνικό επίπεδο. Το έθνος δεν κινητοποιήθηκε για να κάνει κάτι. Αυτό το άψυχο τέρας που αποκαλούμε Ιστορία, κατάπιε το όλο συμβάν σβήνωντας το από τη μνήμη του έθνους.\nKαι εφόσον δεν θέλουμε την αγριότητα του Ferguson να την καταπιεί η Ιστορία και να καταλήξει ένα ερέθισμα στο έντερο της, πρέπει δούμε την όλη κατάσταση όχι μόνο σαν άλλη μια πράξη στα πλαίσια του ρατσισμού του συστήματος, αλλά και ό,τι άλλο στην πραγματικότητα είναι: ταξικός πόλεμος.\nΕπικεντρώνοντας μονάχα στη φυλετική πτυχή, η συζήτηση γίνεται στο αν ο θάνατος του Michael Brown – ή αυτός των τριών άοπλων μαύρων, που δολοφονήθηκαν από την αστυνομία στις ΗΠΑ μέσα σε αυτό το μήνα – έγκειται στο θέμα των διακρίσεων ή στις αιτιολογήσεις της αστυνομίας. Έπειτα θα συζητάμε για το αν υπάρχει ο ρατσισμός των μάυρων εναντίον των λευκών, όσο υπάρχει ο ρατσισμός των λευκών ενάντια στους μαύρους. (Ναι, όντως υπάρχει. Αλλά σε γενικές γραμμές, ο ρατσισμός των λευκών ενάντια στους μαύρους επηρεάζει οικονομικά το μέλλον της μαύρης κοινότητας. Ο ρατσισμός των μαύρων απέναντι στους λευκούς, έχει σχεδόν μηδαμινές κοινωνικές επιπτώσεις.)\nΣτη συνέχεια, θα αρχίσουμε να συζητάμε για το άν η αστυνομία στις ΗΠΑ είναι και η ίδια μία μειονότητα σε κίνδυνο, που υπόκειται σε διακρίσεις με βάση το χρώμα (της στολής της) – το μπλέ. (Ναι, είναι. Υπάρχουν πολλοί παράγοντες να λάβουμε υπόψη πριν καταδικάσουμε την αστυνομία, όπως οι πολιτικές πιέσεις, η ανεπαρκής εκπαίδευση και διάφορες απόκρυφες πολιτικές). Ύστερα, θα διερωτηθούμε αν οι μαύροι πέφτουν συχνότερα θύματα πυροβολισμών εξαιτίας του ότι διαπράττουν συχνότερα εγκλήματα. (Στην πραγματικότητα, έρευνες αποδεικνύουν ότι οι μαύροι γίνονται στόχαστρο συχνότερα σε κάποιες πόλεις όπως η Νέα Υόρκη. Είναι δυσκολότερο να μιλήσουμε για μια μεγαλύτερη, εθνικής εμβέλειας, εικόνα γιατί η έρευνα στο θέμα είναι θλιβερά ανεπαρκής. Το Υπουργείο Δικαιοσύνης, μας δείχνει ότι στο διάστημα 2003-2009 στις ΗΠΑ, ανάμεσα στους θανάτους που είχαν να κάνουν με σύλληψη, υπάρχει ελάχιστη διαφορά ανάμεσα σε μαύρους, λευκούς ή λατίνους. Μολαταύτα, τα στοιχεία δεν μας δείχνουν πόσοι από αυτούς ήταν άοπλοι.)\nΤα φυλετικά ζητήματα, για τα οποία όλοι σπεύδουν να υψώσουν γροθιές, αποσπούν την Αμερική από το να δεί ότι οι στόχοι της υπερβολικής αντίδρασης της αστυνομίας, βασίζονται λιγότερο στο χρώμα και περισσότερο σε κάτι που είναι ακόμα χειρότερο και από το επίπεδο οδύνης του ιού Έμπολα: στο να είσαι φτωχός. Φυσικά, για πολλούς στην Αμερική, το να έχεις συγκεκριμένο χρώμα στο δέρμα σου είναι συνώνυμο με το να είσαι φτωχός και το να είσαι φτωχός είναι συνώνυμο με το να είσαι εγκληματίας. H ειρωνία είναι ότι αυτή η παρεξήγηση υπάρχει στην πραγματικότητα και μεταξύ των ίδιων των φτωχών.\nKαι έτσι ακριβώς θέλει να έχουν τα πράγματα, η καθεστηκυία τάξη\nH τελευταία απογραφή έδειξε ότι 50 εκατομμύρια Αμερικανοί είναι φτωχοί. 50 εκατομμύρια ψηφοφόροι είναι ένα σημαντικό μπλοκ αν κάποτε οργανωθούν σε μια προσπάθεια να πετύχουν τους οικονομικούς τους σκοπούς. Έτσι, είναι κρίσιμο για εκείνους που βρίσκονται στο «Πλουσιότερο 1%» να κρατούν τους φτωχούς διαλυμένους, αποσπώντας την προσοχή τους με ζητήματα που κυρίως ακουμπούν στο συναίσθημα τους όπως η μετανάστευση, οι αμβλώσεις, ο έλεγχος της οπλοκατοχής, έτσι ώστε να μην σταματήσουν κάποια στιγμή (σ.σ. οι φτωχοί) και αναρωτηθούν πώς τους κοροϊδεύουν για τόσο καιρό.\nΈνας τρόπος να κρατήσεις αυτούς τους 50 εκατομμύρια φτωχούς, διαλυμένους είναι μέσω της παραπληροφόρησης. Τα τελευταία στοιχεία από το PunditFact σχετικά με τα ειδησεογραφικά δίκτυα, καταλήγουν στο συμπέρασμα ότι για το Fox και το Fox News Channel, το 60% των όσων μεταδίδουν, είναι ψέμματα. Για το NBC και το MSNBC, το ποσοστό είναι 46%.\nΑυτά είναι τα «νέα», αδέρφια! Κατά τη διάρκεια των συγκρούσεων στο Ferguson, το Fox News έπαιξε μια ασπρόμαυρη φώτο του Martin Luther King, με την επιγραφή: «Ξεχνώντας το μήνυμα του Μartin Luther King / Οι διαδηλωτές στο Missouri στρέφονται στη βία». Mήπως έπαιξαν κάτι αντίστοιχο όταν και οι δύο Μπούς εισέβαλλαν στο Ιράκ: «Ξεχνώντας το μήνυμα του Ιησού Χριστού / Οι ΗΠΑ ξεχνούν να γυρίσουν το μάγουλο και σκοτώνουν χιλίαδες»;\nΠώς γίνεται οι τηλεθεατές να κάνουν λογικές επιλογές σε μια Δημοκρατία, αν οι πηγές πληροφόρησης τους είναι διεφθαρμένες; Δεν μπορούν. Και αυτό είναι ακριβώς πώς το «1%» ορίζει τη μοίρα του «99%».\nΑκόμα χειρότερα, ορισμένοι πολιτικοί και επιχειρηματίες συνομωτούν για να μείνουν οι φτωχοί ως έχουν. Στην κωμική-ειδησεογραφική εκπομπή του στο HBO με τίτλο Last Week Tonight, o John Oliver έκανε ένα θέμα πάνω στις επιχειρήσεις των payday loans (σ.τ.μ. εταιρίες που παρέχουν «δάνεια ημέρας», με υψηλό τόκο) και εκείνους που με απίστευτη αναισθησία εκμεταλλεύονται την απόγνωση του φτωχού κόσμου. Πώς γίνεται μια τέτοια βιομηχανία που αποσπά 1900% σε τόκους επί των δανείων να τη βγάζει καθαρή; Στο Τέξας, ο τοπικός βουλευτής Gary Elkins κατάφερε και μπλόκαρε νομοθετική ρύθμιση για το θέμα, παρά το γεγονός ότι ο ίδιος είναι ιδιοκτήτης μιας τέτοιας αλυσίδας καταστημάτων που δίνουν payday loans. H βουλευτής Vicki Truitt που διαρκώς κατήγγειλε τον Elkins για την προφανή σύγκρουση συμφερόντων στο θέμα λόγω της εταιρίας του, έγινε λομπίστα για την ACE Cash Express, μόλις 17 μέρες μετά τη λήξη της θητείας της. Στην ουσία, ο Oliver έδειξε πως οι φτωχοί οδηγούνται σε τέτοιου είδους δάνεια, μόνο και μόνο για να καταλήξουν σε αδυναμία πληρωμής και έτσι να συνεχίζουν να δανείζονται. Ο κύκλος αυτός δεν μπορεί να σπάσει.\nΒιβλία και ταινίες σε περιβάλλον δυστοπίας, όπως το Snowpiercer, το Divergent, τα Hunger Games και το Elysium σηματοδότησαν την οργή, τα τελευταία χρόνια. Όχι μόνο επειδή εκφράζουν μια νεανική δυσαρέσκεια απέναντι στα πρότυπα εξουσίας. Αυτό θα εξηγούσε κάποια από τη δημοφιλία που έχουν ανάμεσα σε νεότερης ηλικίας κοινά, αλλά δεν δικαιολογεί τη δημοφιλία ανάμεσα στους «20κάτι» και σε μεγαλύτερους ενήλικες. O πραγματικός λόγος που μαζευόμαστε για να δούμε τον πορσελάνινο χαρακτήρα του Donald Sutherland στο Hunger Games είναι το γεγονός ότι ένας αδίστακτος πρόεδρος των ΗΠΑ αφιερωμένος στο να διατηρεί τη θέση του πλούτου ενώ λειαίνει τη φτέρνα του στους λαιμούς των φτωχών, φαντάζει αληθινό σενάριο σε μια κοινωνία που το «1%» κερδίζει ακόμα περισσότερο πλούτο, ενώ η μεσαία τάξη καταρρέει.\nΑυτό δεν είναι υπερβολή. Στατιστικές το αποδεικνύουν. Σύμφωνα με την έρευνα του Pew Research Center, μόνο τα μισά από τα νοικοκυριά στις ΗΠΑ είναι μεσαίου εισοδήματος, καταγράφωντας μια πτώση 11% από τη δεκαετία του 1970. Το μέσο εισόδημα της μεσαίας τάξης έχει πέσει 5% την τελευταία δεκαετία και ο συνολικός πλούτος βρίσκεται 28% κάτω. Όλο και λιγότεροι άνθρωποι (μόνο το 23%), θεωρούν ότι θα έχουν άρκετά χρήματα για να βγούν στη σύνταξη. Πιο καταδικαστικό για την κατάσταση, όλων: Λιγότεροι Αμερικανοί από ποτέ, πιστεύουν στην κινητήρια αρχή του Αμερικάνικου Ονείρου, ότι η σκληρή δουλειά θα τους πάει μπροστά.\nΑντί να ενωθούμε για να αντιμετωπίσουμε τον πραγματικό εχθρό – ανίκανους πολιτικούς, νομοθέτες και άλλους που βρίσκονται στην εξουσία- πέφτουμε στην παγίδα να στρεφόμαστε ο ένας ενάντια στον άλλο, ξοδεύοντας τις δυνάμεις μας μαχόμενοι ενάντια στους συμμάχους μάς και όχι ενάντια στους εχθρούς μας. Αυτό δεν έχει να κάνει με αποκλεισμούς μόνο με βάση το χρώμα ή τα πολιτικά κόμματα αλλά, επίσης και σχετικά με το φύλο. Στο βιβλίο της Unspeakable Things: Sex, Lies and Revolution, η Laurie Penny αναφέρει ότι οι μειωμένες ευκαιρίες για καριέρα στους νέους άνδρες, τους οδηγεί στο να νιώθουν λιγότερο πολύτιμοι για τις γυναίκες, με αποτέλεσμα να εκτρέπουν την οργή τους από αυτούς που πραγματικά προκαλούν το πρόβλημα, σε αυτές που επίσης βιώνουν τις συνέπειες: τις γυναίκες.\nΝαι, γνωρίζω ότι είναι άδικο να σταμπάρω τους πλουσιότερους με τόσο χοντρές γραμμές. Υπάρχουν μερικοί πολύ πλούσιοι που έχουν προσφέρει φοβερή υποστήριξη στην κοινότητα τους. Ταπεινοί για την επιτυχία τους, προσπαθούν να βοηθήσουν τους άλλους γύρω τους. Αλλά αυτό δεν συμβαίνει με το πλήθος των εκατομμυριούχων και δισεκατομμυριούχων που συνεργάζονται παρασκηνιακά για να μειώσουν τα κουπόνια τροφίμων, δεν ανακουφίζουν το βάρος των φοιτητικών δανείων από τους νέους και τσακίζουν την επέκταση του επιδόματος ανεργίας.\nΣε κάθε τέτοια περιστατικά πυροβολισμών, θανάτων και αγριοτήτων, η αστυνομία και το δικαστικό σύστημα μοιάζουν να επιβάλλουν το νόμο ενός άδικου καθεστώτος. Η οργή μας αυξάνεται και οι εξεγέρσεις ζητούν να προκύψει δικαιοσύνη. Τα ειδησεογραφικά κανάλια κάνουν συνεντεύξεις με τον καθένα και οι γνωστές αυθεντίες επιρρίπτουν ευθύνες.\nΔε λέω ότι οι διαμαρτυρίες στο Ferguson δεν είναι δικαιολογημένες – είναι. Στην πραγματικότητα, χρειαζόμαστε περισσότερες διαμαρτυρίες σε όλη τη χώρα. Που είναι όμως το Kent State της εποχής; Τι θα χρειαστεί για να κινητοποιήσει 4 εκατομμύρια φοιτητές σε ειρηνική διαμαρτυρία; Γιατί αυτό χρειαζόμαστε για να προκαλέσουμε πραγματική αλλαγή. Η μεσαία τάξη πρέπει να ενωθεί με τους φτωχούς και οι λευκοί να ενωθούν με τους αφροαμερικανούς σε μαζικές διαδηλώσεις για να ανατρέψουμε τους διεφθαρμένους πολιτικούς, για να μποικοτάρουμε τις εκμεταλλευτικές επιχειρήσεις, για να περάσει νομοθεσία που θα προωθεί την οικονομική ισότητα και τις ευκαιρίες για όλους και για να τιμωρήσουμε όλους όσους τζογάρουν με το οικονομικό μας μέλλον.\nΣε αντίθετη περίπτωση, θα πάθουμε ότι έχουμε τώρα για τα γεγονότα του Ferguson: Μια χούφτα πολιτικών και διασημοτήτων να εκφράζουν τη συμπάθεια και τον αποτροπιασμό τους. Αν δεν έχουμε μια συγκεκριμένη ατζέντα – μια λίστα με τι θέλουμε να αλλάξουμε και πως – θα μαζευόμαστε ξανά και ξανά δίπλα στα νεκρά κορμιά των νεκρών παιδιών μας, των γονιών μας και των γειτόνων μας.\nΕλπίζω ο John Steinbeck να αποδειχθεί σωστός όταν έγραφε στα Σταφύλια της Οργής ότι «H Ύφεση δουλεύει για να δυναμώσει και να ενώσει τους καταπιεσμένους». Αλλά είμαι περισσότερο διατεθιμένος να επαναλάβω το Inner City Blues του Marvin Gaye, που γράφτηκε το χρόνο μετά τους πυροβολισμούς στο Kent State και το Jackson State\nPosted by Angelos at 21:19\tTagged with: δημοκρατία, κοινωνική εξέγερση, ΜΜΕ, ρατσισμός, φτώχεια\nΑν τα χρήματα δεν είχαν σημασία;\nVideo Comments Off on Αν τα χρήματα δεν είχαν σημασία;\nΜπορείς να αναρωτηθείς τι θα ήθελες να κάνεις στην ζωή σου αν τα χρήματα δεν είχαν σημασία; Μια υπέροχη διάλεξη από τον Βρετανό συγγραφέα και φιλόσοφο Alan Watts (1915 – 1973)\nPosted by Angelos at 22:11\nΤο κρυφό καταστατικό της ναζιστικής οργάνωσης Χ.Α.\nΠολιτικές ειδήσεις Comments Off on Το κρυφό καταστατικό της ναζιστικής οργάνωσης Χ.Α.\nΣτο μικροσκόπιο της Εισαγγελίας του Αρείου Πάγου βρίσκεται το κρυφό Καταστατικό της Χρυσής Αυγής, με το οποίο αποδεικνύεται η στρατιωτική (και μυστική δομή) της στρατιωτικής της πτέρυγας, η αυστηρή ιεραρχική δομή της και η απόλυτη εξουσία των ανωτέρων προς τους κατωτέρους. Στην κορυφή αυτής της ιεραρχίας βρίσκεται μόνον ο Αρχηγός (σύμφωνα με το χιτλερικό δόγμα του Führerprinzip) και δεύτεροι έρχονται όσοι ο ίδιος διορίζει.\nΤο 1982, 37 χρόνια μετά το τέλος του Μεγάλου Ιδεολογικού Πολέμου, που έληξε με την ήττα των Ευρωπαϊκών Δυνάμεων, μια ομάδα νέων ιδρύει την Εταιρεία Μελέτης και Προαγωγής της Ευρωπαϊκής Πολιτικής Δημιουργίας «ΧΡΥΣΗ ΑΥΓΗ», ύστερα από δεκαετή περίοδο έντονου ιδεολογικού προβληματισμού, ιδεολογικοπολιτικών ζυμώσεων, μελέτης και φιλοσοφικού στοχασμού, αλλά και συστηματικής έρευνας των ιστορικών πηγών.\nΤο θεμελιώδες κοινό χαρακτηριστικό των μελών της ομάδος αυτής υπήρξε ο διαφορετικός τρόπος με τον οποίο αντιλαμβάνονταν την Ιστορία εν σχέσει προς τον μέσο άνθρωπο του καιρού μας. Ετσι, ανέπτυξαν μια ισχυρή αμφισβήτηση των αρχών της κυρίαρχης ιδεολογίας, που δεσπόζει στην Ευρώπη του μεταπολέμου και σταδιακά μορφοποίησαν μια θεώρηση περί της οικονομικής, κοινωνικής, πολιτικής και εν γένει πολιτιστικής εξελίξεως των λαών της, ριζικά διάφορη από την κρατούσα.\nΕρευνώντας με τόλμη τα γεγονότα κάτω από το προσωπείο που τους έχει φορέσει το κυρίαρχο σύστημα και αντλώντας παραδείγματα από τη σύγχρονη ελληνική πραγματικότητα και την Ευρωπαϊκή ιστορία, η ομάδα έγειρε αντιρρήσεις έναντι αξιών, που έχουν επιβληθεί αξιωματικά στη συνείδηση και τη σκέψη του ανθρώπου των σύγχρονων Ευρωπαϊκών κοινωνιών. Ετσι αμφισβήτησε την αξία της δημοκρατίας, την αρχή της πλειοψηφίας, το ορθό νόημα της λαϊκής κυριαρχίας, το αληθινό περιεχόμενο της ελευθερίας, τον ιστορικό ρόλο του φιλελευθερισμού και του μαρξισμού, τον δήθεν εγκληματικό χαρακτήρα, που απέδωσαν στον εθνικοσοσιαλισμό. Και με αυτό τον τρόπο, έθεσε τις βάσεις για μια βαθύτερη και πλέον ενδελεχή μελέτη της σύγχρονης όσο και παλαιότερης Ευρωπαϊκής ιστορίας και παραδόσεως, υπό ένα πρίσμα ριζοσπαστικό όσο και πρωτόγνωρο.\nΗ «ΧΡΥΣΗ ΑΥΓΗ» προχώρησε σε μια επαναστατική αναθεώρηση των αντιλήψεων για την ιστορική μας εξέλιξη, καθώς και στην αποκάλυψη του ρόλου του κυρίαρχου συστήματος, το οποίο συσκοτίζει και διαστρέφει καθοριστικά τις απόψεις για την πρόσφατη αλλά και παλαιότερη ιστορική και πολιτιστική ζωή των λαών της Ευρώπης, με σκοπό να διασφαλίσει τη συνέχιση της κυριαρχίας του.\nΗ ΧΡΥΣΗ ΑΥΓΗ συνειδητοποίησε ότι είχε την εύνοια να γίνει κάτοχος μιας μυστικής, χαμένης όσο και απαγορευμένης γνώσης, που κουβαλά πίσω της μια μακρυά άφθαρτη κληρονομικότητα και που οι καταβολές της ανάγονται μέσω του ιστορικού γίγνεσθαι στις αρχέγονες πηγές του κοσμικού γίγνεσθαι. Γι’ αυτό έθεσε σαν υπέρτατο χρέος της να παραμείνει υπερασπιστής και θεματοφύλακας της Γνώσης αυτής και να την αποκαλύψει ξανά στον Κόσμο.\nΗ ΧΡΥΣΗ ΑΥΓΗ, πεπεισμένη ότι το δίκαιο και η αλήθεια στον μεγάλο ιδεολογικό πόλεμο ήταν με το μέρος εκείνων που τελικά ηττήθηκαν, προσπαθεί να αποκαλύψει την αληθινή διάσταση του εθνικοσοσιαλισμού κάτω από την συκοφαντία και το ρύπο με τον οποίο τον αμαύρωσαν οι νικητές αυτού του πολέμου. Και μέσω της καταρρίψεως των ψευδών που κάλυψαν μια ολόκληρη εποχή, ιχνηλατεί σ’ όλο το ιστορικό γίγνεσθαι την ανέλιξη του τρόπου ζωής, κληρονομιά του οποίου είναι ο Εθνικοσοσιαλισμός, και ψαύει τις ελληνικές του ρίζες.\nΕτσι, με την έκδοση των 13 τευχών του περιοδικού της, όπως και αριθμό άλλων εκδόσεων που έγιναν στα πλαίσια των δραστηριοτήτων της, αποκάλυψε για πρώτη φορά στον Ελληνικό Λαό τον αληθινό χαρακτήρα του Εθνικοσοσιαλιστικού τρόπου ζωής και τις Ελληνικές του καταβολές. Επί πλέον, απέδειξε την υπεροχή του συστήματος αξιών της Εθνικοσοσιαλιστικής Κοσμοθεωρίας έναντι της φιλελεύθερης-αστικής όσο και της μαρξιστικής αντίληψης, που άλλωστε ως στάσεις ζωής δεν αποτελούν παρά δύο σύγχρονες όψεις ενός και του αυτού νομίσματος και μάλιστα νομίσματος διόλου Ελληνικού και Ευρωπαϊκού.\nΟμως, περί τον Φεβρουάριο του 1984 η ΧΡΥΣΗ ΑΥΓΗ υποχρεώνεται για λόγους τακτικής να αναστείλει προσωρινά την δραστηριότητά της.\nΗδη, μετά από μια περίοδο επισταμένης προετοιμασίας και εσωτερικής ωρίμανσης, η ΧΡΥΣΗ ΑΥΓΗ ξεκινά τον δεύτερο και οριστικό κύκλο της δράσεώς της.\nΤο χρέος που έχει αναλάβει της υπαγορεύει και τη μοναδική προοπτική που επιτρέπεται να έχει η έκβαση του αγώνα της.\nΙΙ. ΙΔΕΟΛΟΓΙΚΟΣ ΠΡΟΣΑΝΑΤΟΛΙΣΜΟΣ\nΟ ιδεολογικός προσανατολισμός καθώς και οι σκοποί της ΧΡΥΣΗΣ ΑΥΓΗΣ εκτίθενται διεξοδικά στα δύο βασικά ιδεολογικά κείμενα της κινήσεως.\n-Την Διακήρυξη Ιδεολογικών Αρχών της ΧΡΥΣΗΣ ΑΥΓΗΣ.\n-Την Πολιτική Διακήρυξη του ΛΑΪΚΟΥ ΣΥΝΔΕΣΜΟΥ.\nΙΙΙ. ΔΙΑΡΘΡΩΤΙΚΗ ΔΟΜΗ ΑΡΘΡΟ 1: Η εταιρεία Μελέτης & Προαγωγής της Ευρ. Πολιτιστικής Δημιουργίας ΧΡΥΣΗ ΑΥΓΗ διαιρείται σε δύο κλάδους:\n1.1: ΧΡΥΣΗ ΑΥΓΗ. Κίνηση για την έρευνα και τις προοπτικές της Ευρ. Πολιτιστικής Δημιουργίας. Η ΧΡΥΣΗ ΑΥΓΗ διερευνά την πολιτιστική ζωή της Ευρώπης υπό το πρίσμα της Κοσμοθεωρίας και της Βιοθεωρίας του Εθνικοσοσιαλισμού.\n1.2: ΛΑΪΚΟΣ ΣΥΝΔΕΣΜΟΣ. Η πολιτική έκφραση της ΧΡΥΣΗΣ ΑΥΓΗΣ. Ο ΛΑΪΚΟΣ ΣΥΝΔΕΣΜΟΣ δραστηριοποιείται προς την κατεύθυνση της ιδεολογικής διαφωτίσεως και της πολιτικής οργανώσεως της σύγχρονης ελληνικής κοινωνίας σύμφωνα με τις αρχές του Εθνικοσοσιαλισμού και είναι επιφορτισμένος με την διεξαγωγή του αντίστοιχου πολιτικού αγώνα.\nΑΡΘΡΟ 2: Η ΧΡΥΣΗ ΑΥΓΗ και ο ΛΑΪΚΟΣ ΣΥΝΔΕΣΜΟΣ υποδιαιρούνται σε 6 διευθύνσεις ανά τρεις, αναλόγως των υφισταμένων δραστηριοτήτων. Αντιστοίχως εκάστη Διεύθυνση διαιρείται σε τμήματα.\n2.1: Διεύθυνση Ιδεολογικών Μελετών και Διαφωτίσεως. (ΔΙΜΔ)\n2.1.1: Φυλετικών Ερευνών. (ΤΦΕ)\n2.1.2: Φιλοσοφίας. (ΤΦ)\n2.1.3: Αισθητικής. (ΤΑ)\n2.1.4: Πολιτικών, Κοινωνικών και Οικονομικών Μελετών. (ΤΠΚΟΜ)\n2.1.5: Ιστορικών Μελετών. (ΤΙΜ)\n2.1.6: Φυσικών Επιστημών. (ΤΦΥΕ)\n2.1.7: Ιδεολογικής Διαφωτίσεως. (ΤΙΔ)\n2.2: Διεύθυνση Επιμορφώσεως. (ΔΕΠ)\n2.2.1: Πυρήνων Υποδοχής. (ΤΠΥ)\n2.2.2: Εκπαιδεύσεως Μελών. (ΤΕΜ)\n2.2.3: Επιμορφώσεως Στελεχών. (ΤΕΣ)\n2.3: Διεύθυνση Εκδόσεων. (ΔΕΚ)\n2.3.1: Συντάξεως Περιοδικού. (ΤΣΠ)\n2.3.2: Συντάξεως Εφημερίδος. (ΤΣΕ)\n2.3.3: Επιστασίας Βιβλιοπωλείου. (ΤΕΒ)\n2.3.4: Εκδόσεων. (ΤΕ)\n2.4: Διεύθυνση Πολιτικής Οργανώσεως. (ΔΠΟ)\n2.4.1: Συνδικαλιστικής Οργανώσεως. (ΤΣΟ)\n2.4.2: Περιφερειακής Οργανώσεως. (ΤΠΟ)\n2.4.3: Οργανώσεως Πυρήνων Αμύνης. (ΤΟΠΑ)\n2.4.4: Νεολαίας. (ΤΝ)\n2.5: Διεύθυνση Πολιτικού Αγώνα. (ΔΠΑ)\n2.5.1: Πολιτικής Προπαγάνδας. (ΤΠΠ)\n2.5.2: Συντονισμού Πολιτικής Δράσεως. (ΤΣΠΔ)\n2.5.3: Δημοσίων Σχέσεων. (ΤΔΣ)\n2.5.4: Διεθνών Σχέσεων. (ΤΔΙΣ)\n2.6: Διεύθυνση Διοικητικής Μέριμνας. (ΔΔΜ)\n2.6.1: Εσωτερικής Λειτουργίας. (ΤΕΛ)\n2.6.2: Οικονομικής Διαχειρίσεως. (ΤΟΔ)\nIV. ΟΡΓΑΝΩΤΙΚΕΣ ΑΡΧΕΣ ΑΡΘΡΟ 3: Α/. Ανώτατη Οργανωτική Βαθμίδα της ΧΡΥΣΗΣ ΑΥΓΗΣ είναι ο Αρχηγός και η Κεντρική Διοίκηση. Η Κεντρική Διοίκηση περιλαμβάνει τα τρία ανώτατα όργαναν που πλαισιώνουν τον Αρχηγό:\n-Το Κεντρικό Συμβούλιο.\n-Το Πολιτικό Συμβούλιο.\n-Το Συμβούλιο Διευθυντών.\nΑ1 ΑΡΧΗΓΟΣ Είναι ο Ανώτατος Ηγέτης της ΧΡΥΣΗΣ ΑΥΓΗΣ.\nΠροΐσταται του Κεντρικού Συμβουλίου, χωρίς να μετέχει σ’ αυτό.\nΔεν δεσμεύεται κατά τη λήψη των τελικών αποφάσεων από τη γνώμη των μελών του Κ.Σ. την οποία αποδέχεται κατά βούλησιν.\nΕχει την απόλυτη ευθύνη των τελικών αποφάσεων.\nΤο πρόσωπο του Αρχηγού είναι απολύτως απαραβίαστο.\nΑ2. ΚΕΝΤΡΙΚΟ ΣΥΜΒΟΥΛΙΟ.\n2.1: Είναι το ανώτατο διοικητικό και θεσμικό όργανο της ΧΡΥΣΗΣ ΑΥΓΗΣ. Είναι 7μελές και εκπροσωπείται από τον Γραμματέα ο οποίος είναι μέλος του. Το Κ.Σ. αποφασίζει βάσει της αρχής της πλειοψηφίας. Ο Γραμματέας μεταφέρει τις αποφάσεις στα λοιπά όργανα.\n2.2: Είναι μονοετούς θητείας. Κατά τη διάρκεια της θητείας του, το αξίωμα του μέλους του Κ.Σ. ανακαλείται μόνο με απόφαση του Αρχηγού. Ο Γραμματέας του Κ.Σ. ανακαλείται μόνο από τον Αρχηγό ή με ομοφωνία όλων των λοιπών μελών του Κ.Σ.\nΑ3. ΠΟΛΙΤΙΚΟ ΣΥΜΒΟΥΛΙΟ.\n3.1: Είναι το ιεραρχικώς μέσο όργανο της Κεντρικής Διοίκησης. Είναι 5μελές και εκπροσωπείται από τον Γραμματέα, ο οποίος είναι μέλος του. Οι αποφάσεις του λαμβάνονται με την αρχή της πλειοψηφίας.\n3.2: Το Π.Σ. είναι το αρμόδιο όργανο το οποίο επιτηρεί την ιεραρχική εξέλιξη όλων των στελεχών της ΧΡΥΣΗΣ ΑΥΓΗΣ αναλόγως της κατ’ αξίαν προσφοράς τους σε όλες τις κατώτερες βαθμίδες της ιεραρχίας, στις οποίες και δύναται ακωλύτως να επεμβαίνει, απονέμοντας και ανακαλώντας αξιώματα κατ’ αξιολόγηση εκάστου μέλους.\n3.3: Το Π.Σ. είναι ο θεματοφύλακας της αξιοκρατικής δομής της κινήσεως και εξασφαλίζει την διαπερατότητα όλων των κατωτέρων από αυτό βαθμίδων, ώστε να διαφυλάττει την δυνατότητα ανελίξεως κάθε μέλους. Το Π.Σ. απονέμει και ανακαλεί αξιώματα επί τη βάσει της αρχής της πλειοψηφίας, στη διάρκεια συνεδρίας της ολομελείας του και κατόπιν εισηγήσεως μέλους της Κεντρικής Διοικήσεως.\nΑπόφαση του Π.Σ. ανακαλείται μόνο από τον Αρχηγό ή την ολομέλεια του Κ.Σ.\n3.4: Το Π.Σ. είναι μονοετούς θητείας. Το αξίωμα του μέλους του Π.Σ. ανακαλείται μόνο με απόφαση του Αρχηγού ή του Κεντρικού Συμβουλίου.\n3.5: Το Π.Σ. υποχρεούται να τεκμηριώνει τις αποφάσεις του Κ.Σ.\n3.6: Το Π.Σ. λειτουργεί και ως πειθαρχικό συμβούλιο. Υπό την ιδιότητά του αυτή είναι αρμόδιο να αποπέμπει μέλη, αφού τα καλέσει πρώτα σε απολογία. Επίσης, είναι αρμόδιο να εγκρίνει την ένταξη νέων μελών.\nΑ4. ΣΥΜΒΟΥΛΙΟ ΔΙΕΥΘΥΝΤΩΝ.\n4.1: Είναι το ιεραρχικώς κατώτερο όργανο της Κεντρικής Διοίκησης. Αποτελείται από τους 6 Διευθυντές των Διευθύνσεων της ΧΡΥΣΗΣ ΑΥΓΗΣ-ΛΑΪΚΟΥ ΣΥΝΔΕΣΜΟΥ, εκπροσ/ται δε από τον Γραμματέα που είναι και μέλος του. Αποφασίζει βάσει της αρχής της πλειοψηφίας.\n4.2: Το Σ.Δ. υλοποιεί τις αποφάσεις της ΚΕΝΤΡΙΚΗΣ ΔΙΟΙΚΗΣΕΩΣ εφαρμόζοντάς τες στις επί μέρους Διευθύνσεις της Κινήσεως. Αντιστρόφως, μεταφέρει τις προτάσεις των κατωτέρων βαθμίδων στην ΚΕΝΤΡΙΚΗ ΔΙΟΙΚΗΣΗ.\nΑΡΘΡΟ 4: Β/. Μέση Οργανωτική Βαθμίδα της ΧΡΥΣΗΣ ΑΥΓΗΣ είναι το Συμβούλιο Εποπτών.\nΒ1. ΣΥΜΒΟΥΛΙΟ ΕΠΟΠΤΩΝ.\n1. Το Σ.Ε. αποτελείται από τους 24 επόπτες επικεφαλής των τμημάτων των διευθύνσεων και εποπτεύεται από τον Γραμματέα του, ο οποίος είναι και μέλος του. Ο Γραμματέας τού Σ.Ε. είναι ισότιμος με τα μέλη του Συμβουλίου Διευθυντών.\n1.2: Το Σ.Ε. επιτελεί την κυρίως εργασία της ΧΡΥΣΗΣ ΑΥΓΗΣ και είναι υπεύθυνο όλων των δραστηριοτήτων της.\nΟι επόπτες είναι υπεύθυνοι για την κατανομή των αρμοδιοτήτων και των αξιωμάτων του τμήματός τους. Η κατανομή γίνεται κατά την κρίση τους, ώστε να διασφαλίζεται η απρόσκοπτη λειτουργία του τμήματος και υπόκειται στην εποπτεία και την κρίση μόνο του ΠΟΛΙΤΙΚΟΥ ΣΥΜΒΟΥΛΙΟΥ.\nΑΡΘΡΟ 5: Γ/. Κατώτερη Οργανωτική Βαθμίδα της ΧΡΥΣΗΣ ΑΥΓΗΣ. Είναι τα στελέχη της κινήσεως που ανήκουν στα λειτουργικά τμήματα και έχουν συγκεκριμένες αρμοδιότητες και καθήκοντα, ακολουθούν δε την κατωτέρω φθίνουσα ιεραρχία:\nΕίναι οι άμεσοι συνεργάτες των εποπτών και μπορούν να είναι ταυτοχρόνως ΠΡΟΕΔΡΟΙ επιμελητηρίων ή λεσχών, κλαδικών ή επαγγελματικών οργανώσεων, οργανώσεων της Νεολαίας, νομαρχιακών, περιφερειακών και τοπικών οργανώσεων της κινήσεως.\nΕίναι η κυρίαρχη βαθμίδα όπου αναπτύσσεται όλη η δράση της ΧΡΥΣΗΣ ΑΥΓΗΣ. Τα στελέχη αποτελούν τον κυρίαρχο δυναμικό φορέα που επωμίζεται το βάρος τόσο του ιδεολογικού αγώνα όσο και της πολιτικής δραστηριότητας της κινήσεως.\nΤα στελέχη της ΧΡΥΣΗΣ ΑΥΓΗΣ είναι οι εκλεκτοί μαθητές της Εθνοσοσιαλιστικής Κοσμοθεωρίας.\nΑποτελούν την κατώτατη ιεραρχική βαθμίδα της κινήσεως. Μπορούν να είναι ενεργά, επίτιμα (παλαιοί συναγωνιστές).\nΓ4. Ειδικώς ο επόπτης Τμήματος Νεολαίας ονομάζεται Αρχηγός Νεολαίας και οι συντονιστές του, Υπαρχηγοί.\nΑΡΘΡΟ 6: Ο ρόλος των Γραμματέων των οργάνων της μέσης και κατώτερης οργανωτικής βαθμίδος είναι πολύ σημαντικός. Ο Γραμματέας εκλέγεται από το ίδιο το όργανο που πρόκειται να εκπροσωπήση κατά πλειοψηφία.\n6.1: Οι γραμματείς είναι τα πρόσωπα που μεταφέρουν τις απόψεις και τις προτάσεις των οργάνων που εκπροσωπούν σε έτερα όργανα.\n6.2: Οι γραμματείς δεν δεσμεύονται από τη γνώμη της πλειοψηφίας των μελών των οργάνων που εκπροσωπούν στην λήψη των αποφάσεών τους, που εμπίπτουν στην δικαιοδοσία των οργάνων τους. Υποχρεούνται μόνο να τεκμηριώνουν την τελική τους απόφαση στο όργανο, έχοντας και την ευθύνη της.\nΑΡΘΡΟ 7: ΠΕΡΙΦΕΡΕΙΑΚΗ ΟΡΓΑΝΩΣΗ\nΥπάγεται στην Διεύθυνση Πολιτικής Οργανώσεως και αναπτύσσεται σε Νομαρχιακό Επίπεδο.\n7.1: Την ευθύνη για την οργάνωση σε επίπεδο νομού έχει το Νομαρχιακό Συμβούλιο. Σε επίπεδο επαρχίας το Περιφερειακό Συμβούλιο και σε τοπικό επίπεδο η Τοπική Οργάνωση.\nΗ νομαρχιακή οργάνωση έχει την ευθύνη όλων των περιφερειακών και τοπικών οργανώσεων του νομού.\n7.2: Το νομαρχιακό συμβούλιο είναι 18μελές σε πλήρη σύνθεση, με υποδιαίρεση και αρμοδιότητες αντίστοιχες προς αυτές της Κεντρικής Διοικήσεως αλλά εκτεινόμενες σε νομαρχιακό επίπεδο.\nΤα περιφερειακά συμβούλια είναι 7μελή.\n7.3: Ο Γραμματέας του Ν.Σ. έχει βαθμό ΣΥΝΤΟΝΙΣΤΟΥ της ΧΡΥΣΗΣ ΑΥΓΗΣ.\nΟ Γραμματέας του Π.Σ. είναι στέλεχος της ΧΡΥΣΗΣ ΑΥΓΗΣ, όπως και άπαντα τα μέλη του Ν.Σ.\nΤα μέλη των Π.Σ. είναι στελέχη της ΧΡΥΣΗΣ ΑΥΓΗΣ, εκλέγονται από τις τοπικές οργανώσεις και διακαιούνται να συμμετάσχουν στις εργασίες της Μεγάλης Συνόδου. Το ίδιο ισχύει και για τον Γραμματέα εκάστης Τ.Ο.\nΑΡΘΡΟ 8: Το γεγονός ότι η λήψη των αποφάσεων των οργάνων της μέσης και κατώτερης οργανωτικής βαθμίδας βαρύνει τους Γραμματείς των, δεν μειώνει ούτε κατ’ ελάχιστον την προσωπική ευθύνη ενός εκάστου στελέχους της κινήσεως στην βαθμίδα που εκπροσωπεί και στα καθήκοντα που έχει αναλάβει. Την προσωπική ανάληψη των ευθυνών από τα στελέχη της κινήσεως στους τομείς των καθηκόντων τους εποπτεύει το πολιτικό συμβούλιο το οποίο και την αξιολογεί.\nΑΡΘΡΟ 9: Τα διάφορα όργανα της ιεραρχίας αποφασίζουν κατά ίδια συνεδρίαση τις τακτικές συνόδους τους. Ο Αρχηγός μπορεί να συγκαλεί οποιοδήποτε συμβούλιο, όποτε αυτός κρίνει αναγκαίο, σε έκτακτη σύνοδο. Το Αυτό δικαίωμα με έγκριση του αρχηγού έχει και ο γραμματέας του Κ.Σ.\nΟ γραμματέας εκάστου οργάνου δικαιούται να συγκαλεί το όργανο αυτό σε έκτακτη σύνοδο όποτε κρίνει αναγκαίο. Κάθε άλλο μέλος έχει αυτό το δικαίωμα, μόνο κατόπιν αιτήσεως στον Αρχηγό.\nΑΡΘΡΟ 10: Η χάραξη της γενικής ιδεολογικής και πολιτικής γραμμής της «ΧΡΥΣΗΣ ΑΥΓΗΣ» είναι κατ’ αποκλειστικότητα έργο του ΚΕΝΤΡΙΚΟΥ ΣΥΜΒΟΥΛΙΟΥ, που αποτελεί το ανώτατο ιδεολογικό καθοδηγητικό όργανο της κινήσεως. Τα διάφορα όργανα και μέλη της κινήσεως υποχρεούνται να εφαρμόζουν και να παράγουν την γραμμή αυτή απαρέγκλιτα και χωρίς συμβιβασμούς.\nΕιδικότερα τα προς δημοσίευση κείμενα και εκδόσεις της κινήσεως τελούν υπό την απαραίτητη έγκριση του κεντρικού συμβουλίου ή εξουσιοδοτημένου από αυτό ετέρου οργάνου.\nΗ απόλυτη πειθαρχία των κατωτέρων βαθμίδων της κινήσεως στις αποφάσεις των ιεραρχικώς ανωτέρων βαθμίδων είναι αυτονόητη. Η πειθαρχία που διέπει την ιεραρχική δομή της «ΧΡΥΣΗΣ ΑΥΓΗΣ», είναι αδήριτη ανάγκη για την πραγματοποίηση των σκοπών της κινήσεως και αποτελεί συνειδητοποιημένη κατάσταση για κάθε μέλος.\nΑΡΘΟ 11: 1. Ανεξάρτητη από την οργανωτική ιεραρχία είναι η διοικητική ιεραρχία της κινήσεως, η οποία έχει σχέση με το βαθμό αφομοιώσεως της Εθνικοσοσιαλιστικής Ιδεολογίας από κάθε μέλος καθώς και με τους αγώνες του για τη διάδοση και επικράτησή της.\nΗ Διοικητική ιεραρχία είναι αντίστοιχη της επιμορφωτικής εκπαιδεύσεως, ιδεολογικής καταρτίσεως και πολιτικής ζυμώσεως κάθε μέλους. Τους βαθμούς της Διοικητικής ιεραρχίας απονέμει μόνο το Κεντρικό Συμβούλιο.\nΒαθμίδες Διοικητικής ιεραρχίας κατά ανιούσα κλίμακα είναι: ΦΑΛΑΓΓΙΤΗΣ / ΛΟΧΙΤΗΣ / ΠΥΡΗΝΑΡΧΗΣ / ΟΜΑΔΑΡΧΗΣ / ΤΟΜΕΑΡΧΗΣ / ΦΑΛΑΓΓΑΡΧΗΣ /.\n2. Η Διοικητική ιεραρχία είναι και η ουσιαστική ιεραρχία της ΧΡΥΣΗΣ ΑΥΓΗΣ επί της οποίας εδράζεται η όλη αγωνιστική της δράση.\n3. Ανώτερη θέση στην οργανωτική ιεραρχία καταλαμβάνει στέλεχος έναντι άλλου στελέχους, μόνο όταν ανήκει στην ίδια ή ανώτερη βαθμίδα της Διοικητικής Ιεραρχίας εν σχέσει προς αυτήν που ανήκει το έτερο στέλεχος.\nV. ΟΡΓΑΝΙΚΗ ΛΕΙΤΟΥΡΓΙΑ\nΑΡΘΡΟ 12: 1. ΕΝΤΑΞΗ.\n1.1.: Υποψήφια μέλη της ΧΡΥΣΗΣ ΑΥΓΗΣ δύνανται να είναι μόνον ΑΡΙΟΙ κατά το ΑΙΜΑ, ΕΛΛΗΝΕΣ την καταγωγή που υπηρέτησαν στον ΕΛΛΗΝΙΚΟ ΣΤΡΑΤΟ ή τελούν νόμιμα εκτός στρατεύματος, μη έχοντες διαπράξει κατά κρίσιν ατομικό αδίκημα.\n1.2: Στην ΧΡΥΣΗ ΑΥΓΗ εντάσσεται ως δόκιμο μέλος όποιος αποδέχεται τις κοσμοθεωρητικές, βιοθεωρητικές και πολιτικές αρχές του Εθνικοσοσιαλισμού και είναι αποφασισμένος να αγωνιστή χωρίς συμβιβασμούς για την πραγμάτωσή τους.\n1.3: Αποδέχεται την συμμετοχή του στην οργανική δομή όπως αυτή εκτίθεται στο παρόν καταστατικό.\n1.4: Δεν είναι μέλος άλλου ιδεολογικού σχηματισμού, κινήσεως ή πολιτικού κόμματος.\n1.5: Ενεργό μέλος της ΧΡΥΣΗΣ ΑΥΓΗΣ θεωρείται εκείνος που του έχει απονεμηθεί ο τίτλος κατά το τυπικό της κινήσεως.\n1.6: Η απονομή της ιδιότητος του μέλους γίνεται από τον Δ/ντή Επιμορφώσεως και είναι ανακλητή μόνο από το Πολιτικό Συμβούλιο.\n2.1.: Κάθε μέλος υποχρεούται να ενταχθεί σε μια από τις Τοπικές Οργανώσεις της κινήσεως.\n2.2: Κάθε μέλος της ΧΡΥΣΗΣ ΑΥΓΗΣ είναι ζωντανός φορέας του τρόπου ζωής που προάγει ο Εθνικοσοσιαλισμός, κι αγωνίζεται ασυμβίβαστα σε όλους τους χώρους της πολιτιστικής, κοινωνικής και πολιτικής του δραστηριότητος για την επικράτηση των αρχών του.\nΑΡΘΡΟ 13: 1. ΣΤΕΛΕΧΗ.\n1.1: Το αξίωμα του ΣΤΕΛΕΧΟΥΣ της «ΧΡΥΣΗΣ ΑΥΓΗΣ» απονέμεται σύμφωνα με το τυπικό της κινήσεως. Καθήκον κάθε στελέχους είναι η ενεργός συμμετοχή του στα όργανα και τις δραστηριότητες της κινήσεως σύμφωνα με τις αρχές του παρόντος καταστατικού.\nΑΡΘΡΟ 14: ΜΕΓΑΛΗ ΣΥΝΟΔΟΣ.\nΣυνέρχεται τακτικά ανά έτος και μέλη της δικαιούνται να είναι όλα τα στελέχη της κινήσεως. Εκτάκτως μπορεί να συγκληθεί μόνο από τον Αρχηγό.\nΣκοποί της ΜΕΓΑΛΗΣ ΣΥΝΟΔΟΥ της ΧΡΥΣΗΣ ΑΥΓΗΣ είναι οι κάτωθι:\n1. Ο απολογισμός της δραστηριότητος της κινήσεως κατά το έτος που πέρασε. Ο απολογισμός γίνεται από το κεντρικό συμβούλιο και τον Αρχηγό.\n2. Η εκλογή βάσει της κατωτέρω εκτιθέμενης διαδικασίας του νέου ΣΥΜΒΟΥΛΙΟΥ ΔΙΟΙΚΗΣΕΩΣ.\n3. Εκτίμηση της γενικώτερης πολιτικής και πολιτιστικής καταστάσεως. Τον λόγο δύναται να λάβει κάθε σύνεδρος τηρουμένου καταλόγου ομιλητών με την κάτωθι σειρά προτεραιόττητος:\n–μέλη Συμβουλίου Διοικήσεως\n–γραμματείς Νομαρχιακών, Περιφερειακών, Τοπικών Συμβουλίων και Οργανώσεων\n–στελέχη, λοιποί σύνεδροι.\n4. Χάραξη της περαιτέρω αγωνιστικής πορείας της κινήσεως. Εισηγήσεις με την ίδια σειρά προτεραιότητος.\n5. Τήρηση πρακτικών συνόδου.\nΑΡΘΡΟ 15: ΣΥΜΒΟΥΛΙΟ ΔΙΟΙΚΗΣΕΩΣ.\nΤο Συμβούλιο Διοικήσεως αποτελείται από 43 μέλη, ήτοι τον Αρχηγό, τα 18 μέλη της Κεντρικής Διοικήσεως και τα 24 μέλη του Συμβουλίου Εποπτών. Είναι μονοετούς θητείας και εκλέγεται βάσει της κατωτέρω εκτιθέμενης διαδικασίας από την Μεγάλη Σύνοδο.\nΕκτός εργασιών Μεγάλης Συνόδου, το Συμβούλιο Διοικήσεως συνέρχεται μόνο εκτάκτως με απόφαση του Αρχηγού. Υποψήφιο μέλος του Σ.Δ. δύναται να είναι κάθε σύνεδρος της Μεγάλης Συνόδου.\nΑΡΘΡΟ 16: ΕΚΛΟΓΗ ΣΥΜΒΟΥΛΙΟΥ ΔΙΟΙΚΗΣΕΩΣ.\n1. Ο ΑΡΧΗΓΟΣ είναι πρόσωπο απολύτως απρόσβλητο και απαραβίαστο, και είναι ο ανώτατος ηγέτης της κινήσεως, στέκει δε υπεράνω εκλογικών διαδικασιών και δεν μετέχει στις σχετικές ψηφοφορίες.\n2. Ο ΑΡΧΗΓΟΣ κηρύσσει την λήξη της θητείας της Κεντρικής Διοικήσεως. Εν συνεχεία διορίζει 4 συνέδρους με αποκλειστικά προσωπική επιλογή, ως 4 από τα 7 μέλη του νέου ΚΕΝΤΡΙΚΟΥ ΣΥΜΒΟΥΛΙΟΥ.\nΤα 4 αυτά μέλη αποτελούν και τη Γραμματεία της Μεγάλης Συνόδου.\n3. Τίθενται υποψηφιότητες για την εκλογή κατά πλειοψηφία των υπολοίπων 38 μελών του νέου Συμβουλίου Διοικήσεως. Δικαίωμα ψήφου έχουν όλοι οι σύνεδροι. Τα μέλη της απερχόμενης Κεντρικής Διοικήσεως και μόνον αυτά δικαιούνται διπλής ψήφου προαιρετικά. Οι υποψηφιότητες τίθενται με πρόταση δύο τουλάχιστον παρόντων στελεχών.\n4. Τα εκλεγέντα 38 μέλη ζητούν την εμπιστοσύνη του Αρχηγού.\n5. Τα εκλεγέντα 38 μέλη και τα 4 διορισθέντα από τον Αρχηγό εκλέγουν τα 14 μέλη που μαζί με τα ως άνω 4 θα αποτελέσουν την νέα ΚΕΝΤΡΙΚΗ ΔΙΟΙΚΗΣΗ. Αυτοδικαίως τα εναπομείναντα 24 μέλη αποτελούν το νέο Συμβούλιο Εποπτών. Η εκλογή γίνεται κατά πλειοψηφίαν.\n6. Η νέα ΚΕΝΤΡΙΚΗ ΔΙΟΙΚΗΣΗ συνέρχεται και εκλέγει κατά πλειοψηφία τα υπόλοιπα 3 μέλη που μαζί με τα 4 διορισθέντα υπό του Αρχηγού αποτελούν το νέο ΚΕΝΤΡΙΚΟ ΣΥΜΒΟΥΛΙΟ.\n7. Ο ΑΡΧΗΓΟΣ και το ΚΕΝΤΡΙΚΟ ΣΥΜΒΟΥΛΙΟ διορίζουν εκ των υπολοιπομένων 11 μελών το νέο ΠΟΛΙΤΙΚΟ ΣΥΜΒΟΥΛΙΟ και το νέο ΣΥΜΒΟΥΛΙΟ ΔΙΕΥΘΥΝΤΩΝ.\n8. Το Πολιτικό Συμβούλιο συνερχόμενο διορίζει έκαστο επόπτη των τμημάτων από το νέο Συμβούλιο Εποπτών που προέκυψε ως ανωτέρω.\n9. Το Συμβούλιο Διευθυντών ορίζει εκ των συνέδρων που παρίστανται ανά 1 Συντονιστή ανά τμήμα.\n10. Απαντα τα εκλεγέντα όργανα εκλέγουν τους Γραμματείς τους.\nΑΡΘΡΟ 17: ΑΚΡΟΤΕΛΕΥΤΕΙΑ ΔΙΑΤΑΞΗ.\nΗ Εξουσία του Αρχηγού απορρέει αφ’ εαυτής, κυρούται δε και στηρίζεται υπό του ΚΕΝΤΡΙΚΟΥ ΣΥΜΒΟΥΛΙΟΥ.\nΟ Αρχηγός ανακαλείται και αντικαθίσταται μόνο καθ’ ομόφωνη κρίση του ΚΕΝΤΡΙΚΟΥ ΣΥΜΒΟΥΛΙΟΥ εκπεφρασμένη σε ολομέλεια του ανωτάτου διοικητικού και θεσμικού αυτού οργάνου.\nΟ νέος Αρχηγός εκλέγεται τότε από το ίδιο όργανο κατά πλειοψηφίαν.\nΗ ΑΡΧΗ ΤΟΥ ΑΡΧΗΓΟΥ\nΑντίθετα με την Αστική-Δημοκρατική «Αρχή της Πλειοψηφίας», που υποκριτικά αναγορεύει την εφήμερη, ιδιοτελή και ανερμάτιστη θέληση του πλήθους (που ιερόσυλα αποκαλείται «λαός», αφού αντιπαρέρχεται με αδιαφορία το ιστορικό και πολιτιστικό του καθήκον και τη συλλογική ζωή της κοινότητας χάριν του ατομικού συμφέροντος) σε θεμέλιο πολιτειακής νομιμότητος και ύπατο ρυθμιστή της πολιτικής ζωής του έθνους, προς ώφελος μιας συγκεκριμένης οικονομικής και κοινωνικής τάξεως.\nΑντίθετα με την μπολσεβίκικη αρχή της κυριαρχίας του κόματος-καθοδηγητή των μαζοποιημένων προλεταρίων και οικοδόμου του «σοσιαλισμού», που αξιωματικά αναγορεύει σε πηγή πολιτειακής νομιμότητος το συγκεχυμένο και ιδιοτελές «συμφέρον της παγκόσμιας καταπιεσμένης εργατικής τάξεως», (που, εξ ίσου αυθαίρετα με την Δημοκρατία, διεκδικεί ζηλότυπα το προνόμιο να είναι ο αποκλειστικός διερμηνευτής και εκφραστής του) η οποία νομοτελειακά «μέλλει» να εγκαθιδρύσει επί γης την οριζόντια ομοιόμορφη ουτοπία που λέγεται «αταξική κοινωνία».\nΑντίθετα προς τις κάθε μορφής «επαναστατικές» δικτατορικές διακυβερνήσεις, που αναγορεύουν σε θεμέλιο του καθεστώτος, που εδραιώνουν την ματαιοδοξία, τον καιροσκοπισμό, την πολιτική αγυρτεία και συχνά την ευσυνείδητη εθνική μειοδοσία μιας ιθύνουσας ομάδας υπερφίαλων καταπιεστών (με επικεφαλής ένα σκοτεινό δικτάτορα, που κι αυτός αυθαίρετα, ομνύει στ’ όνομα του έθνους και του «λαού») αποκομμένων από τον παλμό και την ιστορική ζωή της λαϊκής κοινότητας, που μοναδική φροντίδα τους αποτελεί η επωφελής παραμονή στην εξουσία τόσο ακριβώς χρόνο, όσο επιθυμούν οι πάτρωνες που τους διορίζουν.\nΑντίθετα με τις πάσης φύσεως υποκριτικές διακηρύξεις των εκμεταλλευτών των λαών περί «δικαιωμάτων του ανθρώπου» και «κοινωνικής δικαιοσύνης» που σαν συνθήματα κενά αποσκοπούν μόνο στη διαιώνιση της κυριαρχίας τους.\nΕμείς, οι Ελληνες εθνικοσοσιαλιστές της ΧΡΥΣΗΣ ΑΥΓΗΣ εξάπτωντας την ευθύνη και το καθήκον μας πάνω από το κοινό μέτρο, παραμένουμε υπέροχα ΠΙΣΤΟΙ στην μόνη άφθαρτη κι ακατάλυτη από την παρακμή των καιρών Αρχή, την Αρχή του Αρχηγού.\nΟ εθνικοσοσιαλιστής Αρχηγός δεν είναι ο εκλεκτός της ολιγαρχίας του πλούτου ή του κόμματος, που κολακεύοντας τις ταπεινές κι ιδιοτελείς ορέξεις της μάζας ή έρποντας γλοιωδώς στα σκονισμένα σκαλοπάτια της κομματικής ιεραρχίας, βολεύτηκε στο θώκο της εξουσίας.\nΟ εθνικοσοσιαλιστής Αρχηγός είναι η ενσάρκωση της ίδιας της ιστορικής συνείδησης της Λαϊκής κοινότητας, ο αξιώτερος όλων των αγωνιστών της που με την ενορατική διαύγεια, το πνεύμα θυσίας και το αίσθημα ευθύνης που τον διέπουν αναλαμβάνει να την οδηγήσει στο πολιτιστικό της πεπρωμένο.\nΟ εθνικοσοσιαλιστής Αρχηγός είναι ο εκλεκτός ταγός που αναδεικνύεται και καταξιώνεται στην Πρωτοπορεία του αγώνα, ο παράκλητος, που ενσαρκώνει τη μυστική φωνή του Αίματος, ο διερμηνευτής των κρυφών ελπίδων, των βαθύτερων πόθων και των μυστικών ψιθύρων του απλού λαού, ο υπέροχος απλοποιητής της θεωρίας και ο εξαγνιστής της πράξεως. Είναι ο ηγέτης που στο πρόσωπό του συμβάλουν όλες οι λαϊκές αρετές, αλλά και η συνισταμένη ενιαία βούληση του έθνους. Ο εθνικοσοσιαλιστής Αρχηγός είναι ο κατ’ εξοχήν Λαϊκός-Ηγέτης. Οχι μόνο γιατί με το παράδειγμα της δράσεώς του εμπνέει και καθοδηγεί τον λαό και τους συναγωνιστές του, αλλά κυρίως γιατί αυτοί αποτελούν τη μοναδική πηγή της δικής του εμπνεύσεως. Στην εκλεκτή προσωπικότητά του ανακλώνται οι προσωπικότητες όλων των συντρόφων του και η μεταξύ τους σχέση είναι ακατάλυτη.\nΟ εθνικοσοσιαλιστής Αρχηγός δεν ίσταται πάνω ή δίπλα στο λαό, δεν βρίσκεται μέσα στον λαό, είναι ο ίδιος ο Λαός, που έχει συνειδητοποιήσει το ιστορικό του πεπρωμένο, είναι η ιστορική του ταυτότητα.\nΟπως οι χιλιάδες παραπόταμοι αντλώντας από τις πηγές, συγκλίνουν και συμβάλλουν στη δημιουργία της κοίτης του μεγάλου ποταμού, έτσι και οι επί μέρους λαϊκές δυνάμεις, αντλώντας την άφθαρτή του ζωτικότητα από τις πολιτιστικές τους καταβολές, συγκλίνουν και συμβάλλουν στο πρόσωπο του Αρχηγού.\nΑν οι θρύλοι και οι λαϊκές παραδόσεις είναι οι ρίζες του δένδρου της πολιτιστικής δημιουργίας που χάνονται στο ιστορικό μας παρελθόν, αν ο κορμός του δένδρου είναι ο ίδιος ο λαός στην ιστορική του διαδρομή και κλάδοι του οι εθνικοί και λαϊκοί αγώνες, ο Αρχηγός είναι η Γονιμοποιός Αρχή, που μέσα από την Ανοιξη των Ανθών, δηλαδή των εκλεκτών αγωνιστών, γεννά τους καρπούς της νέας πολιτιστικής συγκομιδής.\nΟ αρχηγός, με τις υπέρτερές του αρετές, συνενώνει σ’ ενιαία βούληση τις λαϊκές δυνάμεις και παίρνει πρώτος τον δρόμο του Αγώνα. Οι εκλεκτοί συμμαχητές και ο λαός αποτελούν πηγή εμπνεύσεως, λόγο και δικαίωση αυτού του αγώνα.\nΗ ΠΙΣΤΗ της λαϊκής Κοινότητας σ’ ένα υπέρτερο πεπρωμένο, πίστη που ενεργοποιεί τις λαϊκές δυνάμεις προς την πραγμάτωσή του, παραμένει λόγος θεωρητικός και όραμα φευγαλέο, αν δεν ενανθρωπιστή, δεν ενσαρκωθή σ’ ένα ιστορικό πρόσωπο με υπέρτερες αρετές που επωμίζεται την πρωτοπορεία του Αγώνα μέσα στη σύγχρονη ιστορική και κοινωνική προοπτική. Ο,τι λείπει από την μίζερη εποχή μας, την εποχή της βασιλείας του ιδιοτελούς ατόμου με την αρρωστημένη έξαρση της κριτικής αμφιβολίας, τον εγωισμό, τον σχετικισμό και την κερδοσκοπία, δεν είναι η επιστημονική γνώση ή ο ορθολογισμός, ούτε η «ειρήνη» ή η «δημοκρατία», ούτε η περίσσεια των υλικών αγαθών. Λείπει η ΠΙΣΤΗ στις υπέρτερες Αρετές, η ΤΙΜΗ, η σταθερή αναφορά στις Πολιτιστικές Αξίες, η ΠΙΣΤΗ σ’ ένα σκοπό που να νοηματοδοτεί και να δικαιώνει την ιστορική μας ύπαρξη. Γιατί, η εποχή μας είναι βαθειά άπιστη, το αίσθημα φυλακίστηκε στο δεσμωτήριο του πιο ανελέητου κριτικού ορθολογισμού.\nΤην επιστροφή αυτής της απωλεσθείσης πίστεως αναγγέλλουμε εμείς οι εθνικοσοσιαλιστές κι αυτής της ΠΙΣΤΕΩΣ γινόμαστε ξανά οι νέοι κήρυκες και πρόμαχοι. Και ΠΙΣΤΗ στο υπέρτερό μας πεπρωμένο σημαίνει πρωτίστως ΠΙΣΤΗ σ’ εκείνον που το ενσαρκώνει στην νέα του έκφανση. ΠΙΣΤΗ στο υπέρτερό μας πεπρωμένο, σημαίνει ΠΙΣΤΗ στον ΑΡΧΗΓΟ.\nΓια μας τους Ελληνες εθνικοσοσιαλιστές δεν υπήρξε ποτέ κανένα δίλλημα, ο δημοκρατικός τρόπος διακυβερνήσεως, ο βασιζόμενος στην τυχάρπαστη πλειοψηφία των πολλών δεν είχε θέση στο κίνημά μας. Είχαμε όμως κι άλλους λόγους, πέρα από τα δεινά της δημοκρατίας για να υποστηρίζουμε άλλες μορφές διακυβερνήσεως. Πλάι στα σκωληκόβρωτα ερείπεια των δημοκρατικών κρατών βλέπαμε να φαντάζουν επιβλητικά τα οικοδομήματα των εθνών που είχαν την τύχη να οδηγούνται από μια ηγετική φυσιογνωμία. Η Γερμανία του Χίτλερ είναι φυσικά το λαμπρότερο απ’ αυτά αλλά όχι και το μοναδικό. Ετσι η επιλογή μας είναι ξεκάθαρη. Πιστεύουμε στην Αρχή του Αρχηγού ως θεμέλιο πολιτειακής νομιμότητας. Γιατί σαν πηγή της δικής μας πολιτειακής νομιμότητας δεν θέλουμε αφηρημένες αρχές φιλοσοφικές ή επιστημονικές, ούτε έννοιες συγκεχυμένες και διαστρεβλωμένες, δεν θέλουμε ούτε τις αρχέγονες, ακατάλυτες Αξίες της πολιτιστικής μας ζωής που έχουν αποκρυσταλλωθή μέσα στην ιστορική δράση. Θέλουμε η πηγή της πολιτειακής μας νομιμότητος να είναι ζώσα, να έχει σάρκα και οστά, να είναι η ενανθρωπισμένη υπόσταση αυτών των ακαταλύτων Αξιών του Πολιτισμού μας, ο άγρυπνος φρουρός τους, ο διερμηνευτής της μυστικής φωνής του Αίματός μας, ο ενσαρκωτής των οραμάτων της Λαϊκής μας κοινότητας να είναι ένας από εμάς, ο πρώτος από εμάς, εκείνος που είμαστε εμείς, να είναι ο ΑΡΧΗΓΟΣ. Κάθε εξουσία που πηγάζει από αυτόν επιμερίζεται στις δικές μας σφαίρες υπευθυνότητας, διακλαδίζεται μέχρι τα ακρότατα αισθητήρια νεύρα της Λαϊκής Κοινότητας, που είναι οι πολίτες της εθνικοσοσιαλισ τικής Πολιτείας. Γι’ αυτό μόνο μέσα σ’ αυτή την Πολιτεία πραγματώνεται η αληθινή εξουσία του Λαού, που βιώνει ενεργά το ιστορικό του πεπρωμένο και εκφράζει την δημιουργική του βούληση.\nΗ Αρχή του Αρχηγού ως ανώτατη αρχή και η αυστηρή ιεραρχική δομή και οργάνωση, διέπει λοιπόν απαρέγκλιτα την εθνικοσοσιαλιστική μας κοινότητα, την ΧΡΥΣΗ ΑΥΓΗ και θα καθορίσει αύριο το περίγραμμα της Νέας Ευρωπαϊκής εθνικοσοσιαλιστικής Πολιτείας.\nΑ΄ ΚΩΔΙΚΑΣ ΤΙΜΗΣ\nΑΡΘΡΟ 1. Αρετή είναι η ηθική συμπεριφορά του ανθρώπου στη γειτονιά του αγαθού.\nΑΡΘΡΟ 2. Ηθος είναι ο κανόνας που διέπει τον αγώνα του ανθρώπου μέσα στον κόσμο για την κατάκτηση της αρετής.\nΑΡΘΡΟ 3. Τιμή είναι η ηθική αξία που επιβάλλει στον άνθρωπο να τηρεί απαράβατα τις αρχές που ορίζουν τη ζωή του. Τις αρχές αυτές δεν μπορεί να παραβεί αντί οιουδήποτε τιμήματος και αποδίδει σε αυτές υπέρτατο σεβασμό και απαρασάλευτη πίστη. Η Τιμή είναι η υπέρτατη ηθική αξία του εθνικοσοσιαλιστή.\nΑΡΘΡΟ 4. Το αίμα είναι ο υπέρτατος φορέας των βιολογικών αρετών της φυλής μας.\nΑΡΘΡΟ 5. Το δίπτυχο προς το οποίο ένας εθνικοσοσιαλιστής μένει απαρασάλευτα προσηλωμένος μέχρι θανάτου είναι το φυλετικό – ηθικό δίπολο: αίμα – τιμή.\nΑΡΘΡΟ 6. Είμαστε όντα του καθήκοντος και όχι ζώα δικαιωμάτων.\nΑΡΘΡΟ 7. Ο αγώνας ορίζει τον τρόπο ζωής μας.\nΑΡΘΡΟ 8. Ο τρόπος ζωής μας ως εθνικο–σοσιαλιστών υπαγορεύεται μέχρι και την τελευταία λεπτομέρεια από την κοσμοθεωρία μας.\nΑΡΘΡΟ 9. Ο σεβασμός μας στην τάξη και την παράδοση της πίστεώς μας είναι ακατάλυτος.\nΑΡΘΡΟ 10. Η συντροφικότητα, η ομοψυχία, η ομόνοια, η σύμπνοια και η αλληλεγγυή προς τους συναγωνιστές μας οφείλει να φτάνει μέχρι την αυτοθυσία.\nΑΡΘΡΟ 11. Η εκδήλωση οποιασδήποτε μορφής προσωπικής φιλοδοξίας εις βάρος των αρχών και των στόχων της πίστεώς μας θεωρείται αδιανόητη.\nΑΡΘΡΟ 12. Είμαστε οι οραματιστές, οι απόστολοι και οι μαχητές ενός αρχέγονου τρόπου ζωής που γεννήθηκε στην χαραυγή του ιστορικού γίγνεσθαι σε αυτήν εδώ την Ελληνική Γη και κάθε αγωνιστική προσπάθειά μας πρέπει να συγκλίνει προς την κατάφαση αυτού του τρόπου ζωής όποιο κι αν είναι το τίμημα που θα κληθούμε να πληρώσουμε.\nΑΡΘΡΟ 13. Θα υπερασπίζομαι αιώνια με πάθος την κοσμοθεωρία μου και τον τρόπο ζωής μου.\nΔεν θα προδώσω ποτέ τον αγώνα των συναγωνιστών μου. Κι αυτός θα είναι ο θρίαμβός μου.\nΒ΄ ΛΕΙΤΟΥΡΓΙΑ ΓΡΑΦΕΙΩΝ\nΑΡΘΡΟ 14. Τα γραφεία λειτουργούν τις ημέρες Δευτέρα, Τετάρτη, Παρασκευή, από 6-9 μμ μόνο για τα μέλη της κινήσεως πλην της Τετάρτης που ορίζεται ως ημέρα υποδοχής φίλων και προβλέπεται ενημερωτική συζήτηση επί θεμάτων ιδεολογίας.\nΑΡΘΡΟ 15. Το Σάββατο είναι ημέρα διαλέξεως και ελεύθερης συζητήσεως. Η διάλεξη γίνεται από μέλος της κινήσεως ή φιλοξενούμενο και περιλαμβάνει παρουσίαση θέματος ελεύθερης επιλογής πάντοτε όμως σχετικού με την κοσμοθεωρία του Εθνικοσοσιαλισμού. Η διάλεξη αρχίζει στις 7.00 μμ από την ώρα αυτή και μέχρι το πέρας η είσοδος στα γραφεία απαγορεύεται.\nΑΡΘΡΟ 16. Τις ημέρες λειτουργίας ως και τις λοιπές ημέρες της εβδομάδος η προκαθορισμένη δραστηριότητα των διαφόρων τμημάτων της κινήσεως εξελίσσεται αδιατάρακτα.\nΓ΄ ΟΡΓΑΝΑ ΥΠΗΡΕΣΙΑΣ\nΑΡΘΡΟ 17. Την ευθύνη για την εύρρυθμη λειτουργία των γραφείων σύμφωνα με την Εθνικοσοσιαλιστική Τάξη καθώς και την πιστή εφαρμογή του παρόντος εσωτερικού κώδικα έχουν τα εκάστοτε ορισμένα όργανα υπηρεσίας τα οποία είναι τρία για κάθε ημέρα λειτουργίας. Τα όργανα ονομάζονται επιμελητές και έχουν δυνατότητα εναλλαγής των καθηκόντων τους όχι πάντως εντός μιας και της αυτής ημέρας.\nΑΡΘΡΟ 18. Ο πρώτος επιμελητής είναι στέλεχος της κινήσεως επιφορτισμένο με τον συντονισμό των ιδεολογικών συζητήσεων και διαλόγων που λαμβάνουν χώρα στα γραφεία. Επίσης είναι υπεύθυνος για την ενημέρωση των φίλων και των μελών που προσέρχονται πάνω σε ιδεολογικά θέματα.\nΑΡΘΡΟ 19. Ο δεύτερος επιμελητής είναι επιφορτισμένος με τα καθήκοντα εσωτερικής ασφάλειας και ελέγχου των μελών της κινήσεως (τήρηση ημερολογίου, παρουσίες). Ο τρίτος επιμελητής είναι επιφορτισμένος με την οργάνωση και κατανομή των εργασιών διευθετήσεως και ευπρεπισμού του χώρου των γραφείων. Προς τούτο δύναται να αναθέτει συναφείς εργασίες εις παρευρισκόμενα μέλη της κινήσεως κατά βούλησιν. Οι δεύτερος τρίτος επιμελητές είναι επίσης στελέχη της κινήσεως.\nΑΡΘΡΟ 20. Οι υπηρεσίες των ανωτέρω οργάνων καθορίζονται από το τμήμα εσωτερικής λειτουργίας της διευθύνσεως διοικητικής μέριμνας.\nΔ΄ ΕΘΝΙΚΟΣΟΣΙΑΛΙΣΤΙΚΟ ΤΥΠΙΚΟ\nΑΡΘΡΟ 21. Τα στελέχη της κινήσεως υποχρεούνται να έχουν δύο τουλάχιστον παρουσίες την εβδομάδα επί ποινή διαγραφής.\nΑΡΘΡΟ 22. Ο Εθνικοσοσιαλιστικός Χαιρετισμός κατά την είσοδο και την έξοδο από τα γραφεία είναι υποχρεωτικός. Ο χαιρετισμός αποδίδεται με σφρίγος και ζωηρότητα όπως αρμόζει στην Εθνικοσοσιαλιστική Τάξη και δεν επιτρέπεται να είναι νωθρός και χαλαρός. Τον χαιρετισμό ανταποδίδει υποχρεωτικά το υπεύθυνο όργανο υπηρεσίας.\nΑΡΘΡΟ 23. Υποχρεωτικός είναι επίσης ο χαιρετισμός προς τον ομιλητή μετά το πέρας της ομιλίας. Ο χαιρετισμός αυτός είναι αιώνια απόδοση τιμής προς τους απανταχού του χώρου και του χρόνου αγωνιστές του τρόπου ζωής που προάγει ο Εθνικοσοσιαλισμός.\nΑΡΘΡΟ 24. Επιβάλλεται εντός των γραφείων ο σεβασμός και η απότιση τιμής στους τύπους και τα σύμβολα του Εθνικοσοσιαλισμού.\nΑΡΘΡΟ 25. Απαγορεύονται οι άσχετες με το αντικείμενο της ιδεολογίας συζητήσεις. Αντιθέτως επιβάλλεται η συμμετοχή όλων των παρευρισκομένων κατά τις ιδεολογικές συζητήσεις με έκφραση γνώμης. Οι συζητητές εκφράζουν την άποψή τους με σαφήνεια και προ παντός λιτότητα λόγου. Το τελικό απόσταγμα της συζητήσεως συνοψίζει ο πρώτος επιμελητής.\nΑΡΘΡΟ 26. Οι σύνοδοι των οργάνων κινήσεως λαμβάνουν χώρα εντός των γραφείων σε προκαθωρισμένο χρόνο και εκτός των κοινών ωρών λειτουργίας των γραφείων.\nΑΡΘΡΟ 27. Η αμφίεση και η εν γένει εμφάνιση των μελών εντός των γραφείων είναι λιτή, ευπρεπής, σοβαρή και πειθαρχημένη κατά τα Εθνικοσοσιαλιστικά Πρότυπα.\nΑΡΘΡΟ 28. Αμφίεση που φανερώνει αγωνιστικό ήθος επιβάλλεται. Σαν τέτοια προτείνεται η ακόλουθη: χακί ή φαιό πουκάμισο, μαύρο ή χακί παντελόνι, μαύρο ή χακί χιτώνιο, αρβύλες ή μπότες. Την αμφίεση συμπληρώνει γραβάτα και μικρό Εθνικοσοσιαλιστικό σύμβολο ελευθέρας επιλογής.\nΑΡΘΡΟ 29. Απαγορεύεται εντός των γραφείων η ελευθεριάζουσα και αναρχούμενη εμφάνιση: απεριποίητα και μακριά μαλλιά και μούσια, ακατάστατη και έξαλη αμφίεση, κάπνισμα. Διότι αποτελεί δείγμα του ανεύθυνου και ασύδοτου τρόπου ζωής που δεσπόζει σήμερα στην κοινωνία μας και τον οποίο το Εθνικοσοσιαλιστικό ήθος πολεμά αμείλικτα.\nΑΡΘΡΟ 30. Ο χώρος των γραφείων είναι ιερός διότι εντός αυτού συντηρείται άσβεστη η φλόγα της Εθνικοσοσιαλιστικής Πίστεως που θερμαίνει τις καρδιές όλων μας. Συνεπώς η συμπεριφορά των μελών οφείλει να είναι ανάλογη της ιερότητας του χώρου.\nΑΡΘΡΟ 31. Η συντροφικότητα, η ομόνοια και η ομοψυχία είναι οι απαραίτητες αρετές για την ευόδωση του αγώνα μας και πρέπει να χαρακτηρίζουν την συμπεριφορά κάθε μέλους.\nΑΡΘΡΟ 32. Η συκοφαντία, η διαβολή, η μομφή και τα σχόλια εις βάρος συναγωνιστού ιδία εν απουσία του ή η οιασδήποτε μορφής αντεγκλήσεις και διαξιφισμοί είναι πράξεις που κιληδώνουν αμετάκλητα την τιμή ενός Εθνικοσοσιαλιστή και συνιστούν βαρύτατο αδίκημα που απάδει απολύτως την Εθνικοσοσιαλιστική Ηθική και τιμωρείται με την οριστική αποπομπή του μέλους από την κίνηση.\nΖ ΟΙΚΟΝΟΜΙΚΗ ΣΥΝΔΡΟΜΗ\nΑΡΘΡΟ 33. Η συνδρομή των μελών είναι υποχρεωτική έστω και αν είναι συμβολική. Το ύψος της οικονομικής συνεισφοράς καθορίζει ελεύθερα το κάθε μέλος ανάλογα με τις δυνατότητές του.\nΑΡΘΡΟ 34. Ολες οι δραστηριότητες που λαμβάνουν χώρα εντός των γραφείων είναι σύμφωνες με τις ιδεολογικές αρχές και τον παρόντα εσωτερικό κώδικα της κινήσεως είναι γνωστές σε κάθε μέλος και θεωρούνται απαράβατες.\nΑΡΘΡΟ 35. Κάθε εργασία που λαμβάνει χώρα στο χώρο των γραφείων οιασδήποτε φύσεως και αν είναι αυτή, είναι δημιουργία.\nPosted by Angelos at 13:48\tTagged with: ναζί, φασισμός\nΜεταθανάτια Συνέντευξη με έναν Χίτλερ (An Afterlife Interview With A Hitler)\nVideo Comments Off on Μεταθανάτια Συνέντευξη με έναν Χίτλερ (An Afterlife Interview With A Hitler)\nΗ αποκλειστική μεταθανάτια συνέντευξη του Χίτλερ απ’ την Κόλαση του… παραδείσου!\nΤι θα’ λεγε άραγε ο Χίτλερ στους Έλληνες ψηφοφόρους;\nΠως νιώθουν οι πίθηκοι που ο Χίτλερ προέρχεται από αυτούς;\nΌλες οι παραπάνω ερωτήσεις, εκτός από την τελευταία, απαντώνται στην πρώτη μεταθανάτια συνέντευξη του Αδόλφου Χίτλερ στους “Κινηματογραφιστές σε Κρίση”.\nΠοιοι άλλοι θα σπάσουν την σιωπή τους;\nGustav Holst-The Planets Mars:Bringer of War\nScorpions:Crossfire(Instrumental)Midnight In Moscow(Prologue)\n«ΚΙΝΗΜΑΤΟΓΡΑΦΙΣΤΕΣ ΣΕ ΚΡΙΣΗ» (άνεργοι επαγγελματίες καλλιτέχνες)\nPosted by Angelos at 20:06\nΗ ταξική αλληλεγγύη θα επιβάλει τη δικαιοσύνη, στο δρόμο θα τσακίσουμε τις Μανωλάδες\nΑπόψεις Comments Off on Η ταξική αλληλεγγύη θα επιβάλει τη δικαιοσύνη, στο δρόμο θα τσακίσουμε τις Μανωλάδες\nΗ δικαστική παρωδία που ξεκίνησε στις αρχές του καλοκαιριού για την υπόθεση της επίθεσης με πυροβολισμούς εναντίον των μεταναστών εργατών στην Νέα Μανωλάδα τον Απρίλιο του 2013, ολοκληρώθηκε με τρόπο εξοργιστικό και παράλληλα αναμενόμενο. Το Μεικτό Ορκωτό Δικαστήριο Πάτρας αθώωσε τόσο τον φραουλοπαραγωγό, Νίκο Βαγγελάτο όσο και τους τρεις μπράβους του για την κύρια κατηγορία της εμπορίας ανθρώπων. Ταυτόχρονα, οι δύο από τους τρεις μπράβους του Βαγγελάτου που δικάζονταν, κρίθηκαν ένοχοι για τους πυροβολισμούς στους μετανάστες. Με άλλα λόγια, το δικαστήριο άφησε ανέγγιχτη την πρακτική της δουλεμπορίας νομιμοποιώντας τις λογικές του Βαγγελάτου και απλά, για να τηρήσει τα προσχήματα, έκρινε ένοχα τα δυο καθάρματα που προέβησαν στην επίθεση με καραμπίνα: Ο Βαγγελάτος και το σύστημα που έχει επιβάλει στα χωράφια του «βγαίνουν λάδι», τυχαίνει απλά κάποια τσιράκια του να είναι κακοί άνθρωποι και να πυροβολούν εργάτες.\nΗ απόφαση του δικαστηρίου ήταν απλά η κορύφωση μιας διαδικασίας, στο εσωτερικό της οποίας συσσωρεύτηκε ολόκληρη η μέθοδος αντιμετώπισης των κρατικών θεσμών απέναντι στον κόσμο της Εργασίας και ειδικότερα οι ρατσιστικές λογικές που προωθούνται επιμελώς στοχεύοντας στους μετανάστες. Είναι χαρακτηριστικό πως κατά την διάρκεια της δίκης, οι μετανάστες που είχαν πέσει θύματα επίθεσης από τον Βαγγελάτο και τα τσιράκια του αντιμετωπιζόντουσαν από το δικαστήριο σαν να ήταν αυτοί οι κατηγορούμενοι ενώ ένα κλίμα μαφιόζικης τρομοκρατίας ενορχηστρωμένο από τον Βαγγελάτο, το οποίο στόχευε σε μάρτυρες και αλληλέγγυους στους μετανάστες, νομιμοποιήθηκε για τα καλά από το δικαστήριο. Η τελική απόφαση ήταν απλά το κερασάκι στην τούρτα. Η αστική δικαιοσύνη είναι παρούσα, υπενθυμίζει τον ρόλο της, υπερασπίζεται τη φύση της. Είναι ταξική και υπάρχει απλά για να επικυρώνει την κυριαρχία των ισχυρών.\nΗ δικαιοσύνη για την εργατική τάξη δεν έρχεται μέσα από τις δικαστικές αίθουσες αλλά αντίθετα, μέσα από τους συλλογικούς αγώνες της και τις κινητοποιήσεις της. Τα δικαστήρια δεν δικαιώνουν ποτέ την εργατική τάξη, απλά σε κάποιες περιπτώσεις αναγκάζονται να αναγνωρίσουν τις νίκες που η τελευταία κατακτά στο δρόμο. Συνεπώς, η στάση του δικαστηρίου στην υπόθεση της Νέας Μανωλάδας είναι μια αναμενόμενη εξέλιξη, αυτό που μας υπενθυμίζει είναι η αναγκαιότητα της ενδυνάμωσης της ταξικής αλληλεγγύης, που θα νικήσει τα αφεντικά και τις ορέξεις τους.\nΜπορεί ο Βαγγελάτος και ο κάθε Βαγγελάτος να νομιμοποιούνται από το Κράτος και τους θεσμούς του αλλά η πραγματική δικαιοσύνη θα επιβληθεί μόνο από το εργατικό κίνημα. Μπορεί η αθωότητα του Βαγγελάτου να μην μπορεί να αμφισβητηθεί μέσα στις δικαστικές αίθουσες και μπορεί η απόφαση να μην είναι εφέσιμη αλλά η ενοχή του απέναντι στην εργατική τάξη είναι ξεκάθαρη και γι’ αυτό τον λόγο η υπόθεση δεν κλείνει εδώ. Η υπόθεση της Νέας Μανωλάδας παραμένει ανοικτή και δεν θα κλείσει μέχρι να αποτελέσει παρελθόν οριστικά το καθεστώς εργασίας που επικρατεί στο σύγχρονο κάτεργο των χωραφιών της περιοχής. Γι’ αυτό ας είναι σίγουρα όλα τα αφεντικά της Μανωλάδας…\n-ΑΛΛΗΛΕΓΓΥΗ ΣΤΟΥΣ ΜΕΤΑΝΑΣΤΕΣ ΕΡΓΑΤΕΣ ΤΗΣ ΜΑΝΩΛΑΔΑΣ\n-ΝΑ ΤΣΑΚΙΣΟΥΜΕ ΤΟΝ ΡΑΤΣΙΣΜΟ, ΝΑ ΝΙΚΗΣΟΥΜΕ ΤΑ ΑΦΕΝΤΙΚΑ\n-Η ΔΙΚΑΙΟΣΥΝΗ ΘΑ ΚΡΙΘΕΙ ΣΤΟ ΔΡΟΜΟ ΚΑΙ ΟΧΙ ΣΤΑ ΔΙΚΑΣΤΗΡΙΑ\nΑΝΑΔΗΜΟΣΙΕΥΣΗ ΑΠΟ: http://rocinante.gr/\nPosted by Angelos at 22:08\tTagged with: δικαιοσύνη, δουλεία, μετανάστες\n#skouries: Πώς να φτιάξετε ένα παράνομο εργοστάσιο\nΠολιτικές ειδήσεις Comments Off on #skouries: Πώς να φτιάξετε ένα παράνομο εργοστάσιο\nTΟ ΠΡΟΒΛΗΜΑ: ΤΟ ΕΡΓΟΣΤΑΣΙΟ ΕΙΝΑΙ ΠΑΡΑΝΟΜΟ\nΗ Ελληνικός Χρυσός δεν μπορεί να πάρει άδεια δόμησης κατά την κείμενη νομοθεσία για το κτίριο του εργοστασίου εμπλουτισμού στις Σκουριές που περιλαμβάνεται στην ΚΥΑ Έγκρισης Περιβαλλοντικών Όρων 201745/2011. Η συμβατότητα του θηριώδους (επιφάνειας περίπου 100.000 τ.μ.) κτιρίου που σχεδίασε η Ελληνικός Χρυσός με την νομοθεσία για την εκτός σχεδίου δόμηση (Π.Δ. 24-5-1985 ΦΕΚ Δ” 270 άρθρο 4 “Βιομηχανικές Εγκαταστάσεις”) θα έπρεπε να έχει ελεγχθεί πριν δοθεί έγκριση από τη Διοίκηση. Αυτό δεν έγινε και εδώ και πάνω από ένα χρόνο η αρμόδια Πολεοδομία και η ΔΙ.ΠΕ.ΧΩ.Σ. Κεντρικής Μακεδονίας αρνούνται να εκδώσουν έγκριση και άδεια δόμησης για ένα παράνομο κτίριο.\nΕν τω μεταξύ, η αρμόδια για τις τεχνικές εγκρίσεις υπηρεσία του ΥΠΕΚΑ έχει ήδη εγκρίνει την εγκατάσταση του ηλεκτρομηχανολογικού εξοπλισμού, της “οικοσκευής” δηλαδή αυτού του κτιρίου που δεν είναι σύμφωνο με τη νομοθεσία. Η έγκριση αυτή βασίστηκε στην ΨΕΥΔΗ βεβαίωση κάποιου μηχανικού ότι “κατά την εκπόνηση της στατικής μελέτης των έργων έδρασης… τηρήθηκαν οι όροι δόμησης της περιοχής του έργου». Όροι δόμησης όμως ΔΕΝ ΥΠΑΡΧΟΥΝ. Σύμφωνα με τις πληροφορίες μας, κατόπιν καταγγελιών από τους κατοίκους έχει ασκηθεί ποινική δίωξη εναντίον του συγκεκριμένου μηχανικού, ωστόσο η έγκριση που βασίστηκε στην ψευδή του βεβαίωση ισχύει…\nΕδώ και μήνες λοιπόν, με το πρόσχημα της κατασκευής “βάσεων έδρασης ηλεκτρομηχανολογικού εξοπλισμού” η Ελληνικός Χρυσός εκτελεί παράνομες εργασίες δόμησης του εργοστασίου εμπλουτισμού. Αν αυτό που βλέπουμε στη φωτογραφία, που έχει ύψος περίπου 25 μέτρων και συνεχίζει να υψώνεται, είναι “βάση έδρασης” ,θα θέλαμε πολύ να δούμε τι είδους “εξοπλισμός” θα εγκατασταθεί εκεί πάνω… (φωτογραφία του iosifsk)\nΗ ΛΥΣΗ: ΑΛΛΑΖΟΥΜΕ ΤΟ ΝΟΜΟ!\nΑς μην κάνει κανείς την αφελή σκέψη ότι θα μπορούσε να τροποποιηθεί η εγκεκριμένη Μελέτη Περιβαλλοντικών Επιπτώσεων ώστε το κτίριο να “συμφωνήσει” με το νόμο. Κάτι τέτοιο θα σήμαινε νέα διαδικασία περιβαλλοντικής αδειοδότησης και θα άνοιγαν κυριολεκτικά οι ασκοί του Αιόλου γιατί η ΜΠΕ και η ΚΥΑ ΑΕΠΟ “μπάζουν” από παντού. Εγκεκριμένο επενδυτικό σχέδιο δεν υπάρχει, η μέθοδος μεταλλουργίας που είναι ο βασικός κορμός της “επένδυσης” είναι μια απάτη, τα τερατώδη φράγματα στα ρέματα Καρατζά και Λοτσάνικου τεχνικά δεν μπορούν να κατασκευαστούν ώστε να είναι ασφαλή, το δε μπάζωμα των ρεμάτων με απόβλητα είναι αντίθετο στην Ευρωπαϊκή νομοθεσία για τα νερά. Με βάση τα όσα σήμερα γνωρίζουμε, δεν υπάρχει καμία περίπτωση αυτό το έκτρωμα να έπαιρνε ξανά έγκριση. Τα “θαύματα” δεν επαναλαμβάνονται και αυτό εταιρεία και κυβέρνηση το γνωρίζουν καλά.\nΈτσι επελέγη η εύκολη λύση: Αλλάζουμε το νόμο για να “συμφωνήσει” με το κτίριο!Και με την ευκαιρία, αφαιρούμε κάθε σχετική αρμοδιότητα από τις πολεοδομικές υπηρεσίες και τις μεταβιβάζουμε στις – κατά κανόνα ελεγχόμενες – υπηρεσίες ορυκτού πλούτου του ΥΠΕΚΑ. Η “λύση” παίρνει τη μορφή τροπολογίας στο δασικό νομοσχέδιο(τροπολογία 1634/222 29.7.2014, πατήστε εδώ) από την οποία η σελίδα που μας ενδιαφέρει είναι η εξής (κάντε κλικ για μεγέθυνση):\nΜε την τροπολογία αυτή τροποποιείται το άρθρο 161 του ν.δ. 210/1973 (Μεταλλευτικός Κώδικας) το οποίο σαφέστατα ορίζει ότι οι εγκρίσεις και αδειες δόμησης εκδίδονται από τις πολεοδομικές υπηρεσίες, χωρίς την εμπλοκή καμίας άλλης υπηρεσίας.\n«1. Αι κατά τας κειμένας διατάξεις απαιτούμεναι άδειαι ανεγέρσεως κατοικιών, γραφείων, αποθηκών και κτισμάτων εργοστασίων εξυπηρετούντων την εκμετάλλευσιν και επεξεργασίαν των μεταλλευμάτων, χορηγούνται υπό των αρμοδίων πολεοδομικών γραφείων, μη απαιτουμένης προς τούτο ετέρας αδείας ή εγκρίσεως οιασδήποτε άλλης δημοσίας αρχής.\n2. Αι κατά την προηγουμένην παράγραφον άδειαι δύνανται να χορηγώνται και κατά παρέκκλισιν των διατάξεων του Γενικού Οικονομικού Κανονισμού, εφ’όσον χορηγούνται δια περιοχάς κειμένας εκτός εγκεκριμένων σχεδίων πόλεων».\nΠρέπει να σημειωθεί ότι κατά την πολεοδομική νομοθεσία (νόμος 4030/2011):\nα) ΕΓΚΡΙΣΗ ΔΟΜΗΣΗΣ είναι η πιστοποίηση του δικαιώματος δόμησης σύμφωνα με τους όρους δόμησης, που επιτρέπει την έκδοση της άδειας δόμησης,\nβ) ΑΔΕΙΑ ΔΟΜΗΣΗΣ: η άδεια που επιτρέπει την εκτέλεση των οικοδομικών εργασιών που περιγράφονται σε αυτήν και στις μελέτες που τη συνοδεύουν, σύμφωνα με τις ισχύουσες διατάξεις.\nΑπό τα δυο αυτά διακριτά στάδια αδειοδότησης οποιασδήποτε κατασκευής, το σημαντικότερο είναι το πρώτο: η έγκριση δόμησης. Με την επίμαχη τροποποίηση:\nΗ αρμοδιότητα που μέχρι σήμερα έχουν τα οικεία πολεοδομικά γραφεία για την έγκριση δόμησης των κτισμάτων που εξυπηρετούν την εκμετάλλευση ανατίθεται στη Διεύθυνση Μεταλλευτικών και Βιομηχανικών Ορυκτών (ΔΜΒΟ) της Γενικής Διεύθυνσης Φυσικού Πλούτου του ΥΠΕΚΑ. Η Διεύθυνση αυτή, που ο ρόλος της είναι να εγκρίνει μελέτες αποκλειστικά σύμφωνα με τη μεταλλευτική νομοθεσία, μπαίνει τώρα στα ξένα χωράφια της πολεοδομικής νομοθεσίας και αντικαθιστά συνολικά τις από το νόμο αρμόδιες πολεοδομικές υπηρεσίες.\nΗ εντελώς άσχετη με τα πολεοδομικά αυτή υπηρεσία αποκτά επίσης το δικαίωμα να χορηγεί παρεκκλίσεις από το Νέο Οικοδομικό Κανονισμό και από το Π.Δ. για την εκτός σχεδίου δόμηση.\nΗ ΔΜΒΟ “θεωρεί” την αρχιτεκτονική μελέτη, τη μελέτη ηλεκτρομηχανολογικών εγκαταστάσεων καθώς και την υπεύθυνη δήλωση του μελετητή μηχανικού στην οποία βεβαιώνεται ότι οι μελέτες είναι πλήρεις και τα στοιχεία τους συμφωνούν“με τις προδιαγραφές και τους κανονισμούς που ισχύουν”. Οι «προδιαγραφές» αυτές δεν είναι πλέον αυτές που θέτει η πολεοδομική νομοθεσία, αλλά αυτές που κατά παρέκκλιση έχει εγκρίνει η ίδια η ΔΜΒΟ!\nΟι Πολεοδομίες περιορίζονται στον καθαρά διακοσμητικό ρόλο της έκδοσης αδειών δόμησης κατά τις παραγγελίες της ΔΜΒΟ. Οι αρχιτεκτονικές, στατικές και λοιπές μελέτες για τα κτίρια των εργοστασίων κατ’ουσίαν καθίστανται άχρηστες αφού Πολεοδομία δεν έχει πλεον το δικαίωμα ούτε να απορρίψει ούτε να τροποποιήσει.\nΚατά την παρ.3 του άρθρου 7 του ΚΜΛΕ: “Στους μεταλλευτικούς χώρους και σε κατάλληλους χώρους που εγκρίνονται με την Τεχνική Μελέτη πρέπει να υπάρχουν … αποδυτήρια, εστιατόρια, γραφεία, αποχωρητήρια, χώροι ανάπαυσης και φυλάκια. Στα μικρά ή μικρής διάρκειας έργα και στα εργοτάξια ερευνων, αντί για τα παραπάνω κτίσματα μπορεί να υπάρχουν πρόχειρα ή κινητά καταλύμματα”.\nΤο πρόγραμμα “Σκουριές” δεν είναι οπωσδήποτε ούτε μικρό ούτε μικρής διάρκειας έργο. Η διάταξη αυτή επιχειρεί να νομιμοποιήσει τα παράνομα διόρωφα συγκροτήματα προκατασκευασμένων οικίσκων που έχουν “ξεφυτρώσει” σε διάφορα σημεία του πρώην δάσους (φωτογραφία κάτω). Τα κτίσματα αυτά δεν έχουν χωροθετηθεί στην εγκεκριμένη τεχνική μελέτη και φυσικά, σύμφωνα με την κείμενη νομοθεσία, απαιτούν έγκριση και άδεια δόμησης. Μετά την τροποποίηση δεν θα απαιτείται τίποτα πέραν μιας υπεύθυνσης δήλωσης μηχανικού για τη στατική επάρκειά τους!\n«ΓΗΠΕΔΟ» ΠΟΥ ΔΕΝ ΜΠΟΡΕΙ ΝΑ ΟΙΚΟΔΟΜΗΘΕΙ\nΜε το από 9-7-3013 έγγραφό της η ΔΙ.ΠΕ.ΧΩ.Σ. Κεντρικής Μακεδονίας απέρριψε το αίτημα χορήγησης παρέκκλισης για την κατασκευή βιομηχανικών εγκαταστάσεων από την Ελληνικός Χρυσός διότι:\nΣύμφωνα με την παρ. 2 του αρθρου 12 του Ν. 4067/2012 (ΝΟΚ): «Γήπεδο είναι η συνεχόμενη έκταση γης που αποτελεί αυτοτελές και ενιαίο ακίνητο και ανήκει σε έναν ή περισσότερους κυρίους εξ’αδιαιρέτου σε περιοχή εκτός εγκεκριμένου σχεδίου».Επιπλέον σύμφωνα με την παρ. 1 του Π.Δ. 24-5-1985 ΦΕΚ Δ” 270 για την εκτός σχεδίου δόμηση: «απαιτείται πρόσωπο σε κοινόχρηστο δρόμο 25 μέτρα».\nΤο γήπεδο των 126.000 τ.μ. που παραχωρήθηκε στην εταιρεία με την απόφαση 7633/29.3.2012 ούτε πρόσωπο σε κοινόχρηστο δρόμο έχει ούτε αυτοτελές και ενιαίο είναι διότι περιλαμβάνει ξένες ιδιοκτησίες, γεγονός που αναφέρεται και στην απόφαση παραχώρησης. Άρα με την ισχύουσα νομοθεσία δεν μπορεί να οικοδομηθεί.\nΤο πρώτο από αυτά τα νομικά «ελαττώματα» τακτοποιήθηκε σε δυο σειρές του παρόντος Σχεδίου Νόμου: “Στις περιπτώσεις επιτρεπτών επεμβάσεων του παρόντος νόμου για την έγκριση δόμησης και την άδεια δόμησης, τυχόν κτιριακών εγκαταστάσεων που ανεγείρονται κατά τις κείμενες διατάξεις, δεν απαιτείται η ύπαρξη “προσώπου γηπέδου”, όπως αυτή ορίζεται κάθε φορά από τις ειδικές ή γενικές διατάξεις της πολεοδομικής νομοθεσίας.”\nΣύμφωνα λοιπόν με την «τροπολογία» η Διεύθυνση Μεταλλευτικών και Βιομηχανικών Ορυκτών του ΥΠΕΚΑ θεσπίζεται ως μια Υπερπολεοδομική Αρχή που χορηγεί εγκρίσεις και άδειες δόμησης κατά παρέκκλιση του ΝΟΚ και των διατάξεων για την εκτός σχεδίου δόμηση. Σύμφωνα φυσικά με τις επιθυμίες της εκμεταλλεύτριας εταιρείας ELDORADO GOLD / AKTΩΡ που στην ουσία είναι αυτή που νομοθετεί.\nΈτσι μεταξύ των κάθε λογής «επενδυτών» που θα διεκδικήσουν να φάνε κομμάτια από τα δάση μας βάσει του σχεδίου νόμου «Περιβαλλοντική αναβάθμιση και ιδιωτική πολεοδόμηση- Βιώσιμη ανάπτυξη οικισμών–Ρυθμίσεις δασικής νομοθεσίας» που αναμένεται να ψηφιστεί αύριο 1 Αυγούστου, η ΕLDORADO και οι λοιποί μεταλλευτικοί «επενδυτές» θα έχουν ειδική μεταχείριση: θα είναι οι μόνοι που θα μπορούν να χτίσουν ότι θέλουν, όπου θέλουν, χωρίς να μπλέξουν καθόλου με τις πολεοδομικές αρχές και την πολεοδομική νομοθεσία που είναι «βραχνάς» για όλους τους άλλους.\nΑΝΑΔΗΜΟΣΙΕΥΣΗ ΑΠΟ: http://antigoldgr.org/blog/2014/07/31/skouries-how-to-build-an-illegal-plant/\nPosted by Angelos at 22:05\tTagged with: εργοστάσιο, κυβέρνηση, νόμος, παρανομία, χρυσός